hotchpotch/miracl-hf-unified huggingface dataset:
วิศวกรรมคอมพิวเตอร์ในประเทศไทย
ในประเทศไทย มีหลักสูตรทางด้านวิศวกรรมคอมพิวเตอร์ขึ้นครั้งแรก ในภาควิชาวิศวกรรมคอมพิวเตอร์ คณะวิศวกรรมศาสตร์ จุฬาลงกรณ์มหาวิทยาลัย 
โดยได้รับอนุมัติเมื่อวันที่ 9 มิถุนายน พ.ศ. 2518 เพื่อจัดดำเนินการด้านการเรียน และการสอนเกี่ยวกับคอมพิวเตอร์อันจะช่วยให้การสอนของอาจารย์ และการวิจัยของข้าราชการของมหาวิทยาลัย มีประสิทธิภาพสูงขึ้น ตลอดจนสร้างโปรแกรม ทำโครงการพัฒนาระบบการใช้งานภาษาไทย และสร้างระบบคอมพิวเตอร์ต่าง ๆ รวมถึงจัดอบรมวิชาการด้านคอมพิวเตอร์ในระดับทั่วไป โดยมีรากฐานจาก"หน่วยคอมพิวเตอร์ไซแอนส์" (Computer Science หรือหลักสูตรวิทยาศาสตร์คอมพิวเตอร์ในปัจจุบัน) ซึ่งทำการสอนวิชาด้านคอมพิวเตอร์ให้แก่นิสิตปริญญาตรีในคณะต่าง ๆ นอกจากนี้ยังได้เปิดหลักสูตรการศึกษาชั้นประกาศนียบัตรทางด้านคอมพิวเตอร์ไซแอนส์ (ซึ่งสำนักงานคณะกรรมการข้าราชการพลเรือน หรือ กพ. ให้การรับรอง) ขึ้นตั้งแต่ปี พ.ศ. 2512 ซึ่งก็มีผู้สนใจเข้าเรียนจนจบ และได้ประกาศนียบัตรไปเป็นจำนวนมาก ซึ่งต่อมา เนื่องจากสังกัดอยู่กับบัณฑิตวิทยาลัย หน่วยคอมพิวเตอร์ไซแอนส์จึงได้เปิดหลักสูตรปริญญาวิทยาศาสตร์มหาบัณฑิต สาขาคอมพิวเตอร์ศาสตร์ (วท.ม) ขึ้นในปี พ.ศ. 2514 โดยรับนิสิตปริญญาโทจากผู้ที่จบปริญญาตรีสาขาวิชาต่าง ๆ เกือบทุกสาขาวิชา และยังพิจารณาที่จะช่วยเหลือการศึกษาด้านนี้แก่มหาวิทยาลัยอื่น ๆ อีกด้วย
จากคะแนนสอบเข้ารอบAdmission กลาง 2559 ของนักเรียน ในสาขาวิศวกรรมคอมพิวเตอร์ โดยเรียงตามคะแนน ดังนี้ 
หมายเหตุ พิจารณาคะแนนสูงสุดของแต่ละสถาบัน สำหรับจุฬาลงกรณ์มหาวิทยาลัยพิจารณาจากคะแนนคณะวิศวกรรมศาสตร์ สาขาวิศวกรรมศาสตร์
จากการจัดอันดับเมื่อปี 2553 โดยสำนักงานกองทุนสนับสนุนการวิจัย(สกว.) ได้จัดอันดับมหาวิทยาลัยที่มีผลงานวิจัยด้านวิศวกรรมคอมพิวเตอร์ในประเทศไทย สำหรับภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี ได้จัดอันดับในกลุ่มดีเยี่ยม และ ภาควิชาวิศวกรรมคอมพิวเตอร์ คณะวิศวกรรมศาสตร์ จุฬาลงกรณ์มหาวิทยาลัย ได้รับการจัดอันดับในระดับ ดีมาก ดูเพิ่มเติมได้ที่ อันดับสถาบันอุดมศึกษาในประเทศไทย
ประกาศกระทรวงศึกษาธิการ เรื่อง มาตรฐานคุณวุฒิระดับปริญญาตรี สาขาคอมพิวเตอร์ พ.ศ. 2552
กิตตน์ก้อง ขำกฤษ
กิตตน์ก้อง ขำกฤษ หรือชื่อเดิม ปิยพันธ์ ขำกฤษ (เกิด 11 สิงหาคม พ.ศ. 2532) ชื่อเล่น บูม เป็นนักแสดงชาวไทย สังกัดสถานีโทรทัศน์สีกองทัพบกช่อง 7 มีพี่ชาย 1 คน น้องสาว 1 คน จบการศึกษาในระดับอาชีวศึกษาที่โรงเรียนทักษิณาบริหารธุรกิจ ศึกษาระดับอุดมศึกษาที่คณะนิเทศศาสตร์ มหาวิทยาลัยศรีปทุม ในปี พ.ศ. 2559 เขาสมัครเข้ารับราชการเป็นทหารอากาศ 6 เดือน สังกัดกองพันทหารอากาศโยธิน 1 กรมอากาศโยธิน รักษาพระองค์ มีผลงานแสดงละคร "คฤหาสน์บ้านทุ่ง", "บุษบาท่าเรือ", "แม่ดอกรักเร่" หลังจากปลดประจำการ ก็กลับมาแสดงละครเรื่องแรกกับทางช่อง 7 เรื่อง "วิหคหลงลม"
ด้านชีวิตส่วนตัว กำลังคบหาดูใจกับ นักแสดงสาว กีฟ ดราภดา โสตถิพิทักษ์
ยามอุบากอง
อุบากอง เป็นชื่อการทำดวงพิชัยสงครามอย่างง่าย ตามอย่างคัมภีร์โหราศาสตร์ไทยเรียกยามพิชัยดั่งนี้ว่า ยามมเหสุระ ซึ่งหมายว่า คือ การดูยามอุบากองนั่นเอง ยามอุบากองนั้นเป็นคำผูกเป็นกลอนมาแต่โบราณเก่าก่อน ใช้ท่องจำเพื่อสร้างสัญลักษณ์ทางกำหนดหมายในการเคลื่อนย้ายแห่งกองทัพ คำกลอนนั้นมีอยู่ว่า
ยามอุบากองมีเรื่องเกิดขึ้นมาเนื่องจากการสงครามเมื่อครั้งกรุงรัตนโกสินทร์นี้เอง มีเรื่องเล่าว่า อุบากองก็คือนายทัพพม่าที่เข้ามารบพุ่งกับไทย ที่ถูกจับได้ในครั้งนั้น ทหารพม่ามีตำราดูฤกษ์ดังกล่าวมาด้วย โดยทำเป็นยันต์คล้าย ๆ ตาหมากรุกมีตัวเลขในยันต์สักติดไว้ที่แขน เมื่ออุบากองมาต้องจำอยู่ในคุก ได้บอกตำรานี้แก่ไทย จึงเรียกกันว่า ""ยันต์อุบากอง"" แต่ก่อนนี้มีผู้เชื่อถือกันมาก มักพอใจสักยันต์ไว้ที่แขนแล้วผูกวิธีให้รู้ฤกษ์ดีและร้ายตามตำรานี้ไว้เป็นกลอนท่องจำ
สนธิสัญญาเฮลิโกแลนด์-แซนซิบาร์
สนธิสัญญาเฮลลอโกแลนด์-แซนซิบาร์ () วันที่ 1 กรกฎาคม ค.ศ. 1890 หรือที่รู้จักกันในชื่อ ข้อตกลงอังกฤษ-เยอรมัน ค.ศ. 1890 (Anglo-German Agreement of 1890) เป็นข้อตกลงระหว่างบริเตนใหญ่และประเทศเยอรมนีเกี่ยวกับอาณาเขตของผลประโยชน์ในทวีปแอฟริกา เยอรมนีได้รับเกาะเล็กๆ ซึ่งเป็นจุดยุทธศาสตร์ที่อยู่ใกล้ท่าเรือ และสละสิทธิ์ในการควบคุมอาณานิคมแซนซิบาร์
ประเทศเยอรมนีได้รับหมู่เกาะของเฮลโกลันด์ () ในทะเลเหนือ ซึ่งแต่เดิมเป็นส่วนหนึ่งของโฮลชไตน์-กอทท์ทอร์ท (Holstein-Gottorp) ของเดนมาร์ก แต่อังกฤษได้เข้าครอบครองตั้งแต่ ค.ศ. 1814 หรือที่เรียกว่าฉนวนคาพรีวิ (Caprivi Strip) ในประเทศนามิเบียในปัจจุบัน และอิสรภาพในการควบคุมและกรรมสิทธิ์ในชายฝั่งของดาร์-เอส-ซาลาม ที่เป็นแกนหลักของเยอรมันแอฟริกาตะวันออก (ภายหลังแทนกันยีกาเป็นส่วนหนึ่งของประเทศแทนซาเนีย)
เพื่อเป็นการแลกเปลี่ยน ประเทศเยอรมนีส่งมอบดินแดนในอารักขาของสุลต่านน้อยแห่งวิทูลแลนด์ (Wituland) ("Deutsch-Witu", บนชายฝั่งประเทศเคนยา) ให้แก่อังกฤษ และแอฟริกาตะวันออกบางส่วนที่สำคัญสำหรับสร้างทางรถไฟสู่ทะเลสาบวิกตอเรีย และปฏิญาณว่าจะไม่ไปแทรกแซงอังกฤษในการประจันหน้ากับสุลต่านแห่งแซนซิบาร์ (เช่น หมู่เกาะอันกูจา (Unguja) และเพมบา (Pemba)) นอกจากนี้ สนธิสัญญาได้กำหนดเขตอิทธิพลของเยอรมันในเยอรมันแอฟริกาตะวันตกเฉียงใต้ (German South-West Africa) (ปัจจุบันคือประเทศนามิเบีย) และการปักปันเขตแดนระหว่างโทโกแลนด์ (Togoland) ของเยอรมัน และโกลด์โคสต์ (Gold Coast) (ปัจจุบันเป็นประเทศกานา) ของอังกฤษ และระหว่างเคเมอรัน (Kamerun) (ปัจจุบันคือประเทศแคเมอรูน) ของเยอรมันและประเทศไนจีเรียของอังกฤษ
อังกฤษถอนตัวจากเกาะห่างไกลที่ยากต่อการป้องกันหากเกิดกรณีของการเผชิญหน้าด้วยอาวุธ อังกฤษได้ประกาศแซนซิบาร์เป็นรัฐในอารักขาในทันที หลังสงครามอังกฤษ–แซนซิบาร์ใน ค.ศ. 1896 และเข้าควบคุมสุลต่านอย่างเบ็ดเสร็จ
สนธิสัญญามีส่วนช่วยในเป้าหมายของนายกรัฐมนตรีเยอรมัน เลโอ วอน คาพรีฟี (Leo von Caprivi) ในการตกลงกับอังกฤษ หลังการประชุมเบอร์ลิน (Berlin Conference) ค.ศ. 1884 เยอรมนีได้สูญเสีย "การล่าอาณานิคมในแอฟริกา" บริษัทเยอรมันแอฟริกาตะวันออก (German East Africa Company) ภายใต้คาร์ล พีเตอร์ซ (Karl Peters) ได้ดินแดนฉนวน (strip) ของชายฝั่งแทนกันยีกา (นำไปสู่กบฏอาบูชีรี ค.ศ. 1888) แต่ไม่สามารถควบคุมหมู่เกาะของสุลต่านแห่งแซนซิบาร์ ดังนั้น เยอรมันยอมมอบให้แบบไม่ให้ความสำคัญ ในทางกลับกัน เยอรมันได้รับเฮลโกลันด์ สถานที่ยุทธศาสตร์สำคัญที่จะมีอำนาจควบคุมเหนือเยอรมันไบท์ (German Bight, โค้งชายฝั่งเยอรมัน) ซึ่งมีการก่อสร้างคลองคีลใน ค.ศ. 1887 ภายหลังได้เป็นองค์ประกอบสำคัญในแผนของพระจักรพรรดิวิลเฮล์มที่ 2 ที่จะขยายขนาดของกองทัพเรือจักรวรรดิ กองทัพเรือของวิลเฮล์มมีนโยบายยกเลิกข้อตกลงกับอังกฤษและท้ายสุดได้นำไปสู่การฟื้นสัมพันธไมตรีระหว่างสหราชอาณาจักรและฝรั่งเศส จบลงด้วย "ความตกลงฉันทไมตรี" ใน ค.ศ. 1904
อินฟินิต
อินฟินิต () เป็นวงบอยแบนด์สัญชาติเกาหลีใต้ สังกัดค่าย Woollim Entertainment เปิดตัวเมื่อวันที่ 9 มิถุนายน ค.ศ. 2010 ประกอบด้วยสมาชิก 7 คน ได้แก่ ซ็อง-กยู, แอล, ซ็อง-ย็อล, อู-ฮย็อน, ซ็อง-จง, ดง-อู และโฮยา ชื่อวงแปลว่า ไม่มีที่สิ้นสุด
ปี 2010 อินฟินิตปรากฏตัวครั้งแรกในรายการเรียลลิตี "You Are My Oppa" ทางช่อง Mnet เป็นการแนะนำวงก่อนจะเปิดตัวในวันที่ 9 มิถุนายน ซึ่งอินฟินิตแสดงผลงานเพลงจากมินิอัลบัมแรก "First Invasion" ด้วยซิงเกิล "Come Back Again" ที่มีการผสมระหว่าง Vintage Rock และ Electronica จนเกิดเสียงแนวใหม่ที่ดูทันสมัย ต่อมาพวกเขาก็ได้ออกซิงเกิลที่สอง "She's Back" และเพลง She's Back นั้นได้เปิดตัวตั้งแต่รายการ You are my oppa ด้วย
7 มกราคม 2011 อินฟินิตออกซิงเกิล "Before the Dawn(BTD)" จากมินิอัลบัม "Evolution" โดยการโฆษณาประชาสัมพัธ์ "BTD" สิ้นสุดลงในวันที่ 17 กุมภาพันธ์ 2011 ที่ Inkigayo ซึ่งอินฟินิตได้แสดงเพลงในฉบับรีมิกซ์
อัลบัมแรก "Over The Top" ปล่อยออกมาในวันที่ 21 กรกฎาคม พร้อมกับ MV ของเพลงไทเทิลมีชื่อว่า ""Be Mine"" โดยมิวสิกวิดีโอทีเซอร์ของเพลงไทเทิล""Be Mine""ปล่อยออกมาครั้งแรกในเว็บไซต์ทางการ เมื่อเวลาเที่ยงคืนของวันที่ 15 กรกฎาคม ตามด้วยอัลบัมพรีวิวในวันที่ 20 กรกฎาคม โดยอินฟินิตได้กลับมาวันที่ 23 กรกฎาคม 2011 ที่ "Music Core" จากนั้นพวกเขาได้รับรางวัล First Music Show #1 Award Award จาก "M! Countdown" ในวันที่ 1 กันยายน 2011 ต่อมาอินฟินิตได้รับ "Double Crown" สำหรับการชนะเลิศ 2 ครั้งติดต่อกันที่ "M! Countdown" 
อินฟินิตได้ออกอัลบัมปรับปรุงใหม่ของอัลบัมแรก "Over the Top" ภายใต้ชื่อ "Paradise" ในวันที่ 26 กันยายน 2011 โดย Woollim Entertainment ได้เปิดเผยมิวสิกวิดีโอทีเซอร์ของ "Paradise" วันที่ 22 กันยายน ต่อมาอินฟินิตขึ้นเป็นอันดับแรกของ "Inkigayo" สำหรับ "Paradise" และได้รับรางวัลเป็นครั้งที่สองด้วยผลงาน"Paradise" ในวันที่ 13 ตุลาคม จาก "M! Countdown"
อินฟินิตเปิดตัวอย่างไม่เป็นทางการครั้งแรกในญี่ปุ่นด้วยซิงเกิลญี่ปุ่นซิงเกิลแรกชื่อว่า "To-Ra-Wa" ในวันที่ 26 มกราคม 2011โดยหลังจากการออกซิงเกิลนี้แล้วมินิอัลบัม "Eovolution" มียอดขายติดอันดับที่ 3 ในชาร์ตตามเวลาจริงของเกาหลีในทันที และเพลงได้ขึ้นชาร์ตเป็นอันดับหนึ่งในการดาวน์โหลดเสียงเรียกเข้าบนเวปไซต์บริษัทโทรศัพท์มือถือชั้นนำญี่ปุ่น
ตุลาคม 2011 อินฟินิตออกเพลงใหม่ชื่อว่า ""White Confession (Lately)"" เป็นเพลงคริสต์มาสครั้งแรก10 มกราคม ดง-อู และโฮยา เปิดตัวเป็น Infinite H มีมินิอัลบัม "Fly High"
21 มีนาคม อินฟินิตออกมินิอัลบัมที่สี่ชื่อ New Challenge มีเพลง "Man in Love" เป็นเพลงไทเทิลซึ่งได้รับรางวัลทั้งหมด 7 รางวัลตลอดการโปรโมทเพลง
6 มิถุนายน อินฟินิตออกอัลบัมญี่ปุ่นเปิดตัว "Koi ni Ochiru Toki" ซึ่งได้อันดับหนึ่งในชาร์ต Oricon วันที่ 3-9 มิถุนายน ขายแผ่นไปทั้งหมด 69, 647 แผ่น
16 กรกฎาคม อินฟินิตมีซิงเกิลอัลบัมที่สอง "Destiny"
9 กันยายน World Tour ครั้งแรกในชื่อ "One Great Step" ที่โซล ทัวร์คอนเสิร์ตดังกล่าวประกอบไปด้วย 31 การแสดงใน เอเชีย อเมริกาเหนือ อเมริกาใต้ และยุโรป
22 พฤศจิกายน อินฟินิตได้รับรางวัล Best Male Group ในงาน "MAMA (Mnet Asia Music Award) 2013" และได้รับรางวัล SONY MDR WORLD WIDE PERFORMER
อี ซ็อง-ย็อล ถ่ายซีรีส์เรื่อง High School - Love On รับบทเป็น ฮวัง ซ็อง-ย็อล
รัฐเอกราช
ในภูมิศาสตร์การเมือง รัฐเอกราช (sovereign state) เป็นองค์กรทางการเมืองที่มีการปกครองแบบรวมศูนย์ (centralized government, รัฐบาลส่วนกลาง) ที่มีอำนาจสูงสุดที่ชอบธรรมและเป็นอิสระเหนือพื้นที่ทางภูมิศาสตร์ มีประชากรถาวร, รัฐบาล, และวิสัยที่จะเข้าไปสร้างความสัมพันธ์กับรัฐเอกราชอื่น นอกจากนี้ยังเป็นที่เข้าใจกันว่าเป็นรัฐที่ไม่ขึ้นอยู่กับอำนาจหรือรัฐอื่น การดำรงอยู่หรือการหายตัวไปของรัฐเป็นปัญหาข้อเท็จจริง ขณะที่ตามทฤษฎีปกครองของการรับรองรัฐ รัฐเอกราชสามารถดำรงอยู่ได้โดยไม่ได้รับการยอมรับจากรัฐเอกราชอื่น รัฐที่ไม่ได้การยอมรับมักพบว่าเป็นการยากที่จะใช้อำนาจทำสนธิสัญญาเต็มรูปแบบและมีส่วนร่วมในความสัมพันธ์ทางการทูตกับรัฐอธิปไตยอื่น ๆ
คำว่า "ประเทศ" เป็นภาษาพูดที่บ่อยครั้งมักหมายถึงรัฐเอกราช แม้ว่าต้นกำเนิดจะหมายถึงเพียงแค่ดินแดน และต่อมาความหมายได้ยื่นขยายกลายเป็นระบบการปกครองที่มีอำนาจซึ่งควบคุมพื้นที่ทางภูมิศาสตร์
คริสโตเฟอร์ เชฟ
คริสโตเฟอร์ เชฟ หรือ คริส เป็นนักร้องและนักแสดงชาวไทย ที่มีชื่อเสียงมาจากรายการ เดอะสตาร์ ค้นฟ้าคว้าดาว ปี 9 ที่จัดขึ้นโดยบริษัท เอ็กแซ็กท์ ในเครือ จีเอ็มเอ็ม แกรมมี่ ออกอากาศทาง โมเดิร์นไนน์ทีวี
คริสโตเฟอร์ เชฟ หรือ คริส เกิดเมื่อวันที่ 10 สิงหาคม พ.ศ. 2537 เป็นบุตรชายคนสุดท้องหมายเหตุː คริส ได้ออกจากการแข่งขันในสัปดาห์ที่ 2 เนื่องจากมีคะแนนโหวตน้อยที่สุด
โกตาบารู
โกตาบารู (; มลายูปัตตานี: "วังใหม่") เป็นเมืองหลวงและเมืองที่ใหญ่ที่สุดของรัฐกลันตัน ประเทศมาเลเซีย ตั้งอยู่ทางตะวันออกเฉียงเหนือของประเทศใกล้พรมแดนไทย
โกตาบารูเป็นที่ตั้งของมัสยิดจำนวนมาก รวมทั้งเป็นที่ตั้งพระราชวังของสุลต่าน ประชากรส่วนใหญ่ร้อยละ 70 นับถือศาสนาอิสลาม รองลงมาคือศาสนาพุทธในกลุ่มเชื้อสายจีนและไทยโดยมีวัดไทย 1 แห่ง
เรโนไซเบอร์ไนฟ์
เรโนไซเบอร์ไนฟ์ () เป็นศูนย์รักษามะเร็งซึ่งตั้งอยู่ที่มณฑลเรโน รัฐเนวาดา ซึ่งมีความเชี่ยวชาญในด้านการฉายรังสีแบบครั้งเดียว ศูนย์ดังกล่าวเป็นส่วนหนึ่งของการให้บริการจากศูนย์การแพทย์ภูมิภาคเซนต์แมรี และยังเป็นส่วนหนึ่งของศูนย์เนื้องอกในสมองเซนต์แมรี เรโนไซเบอร์ไนฟ์เป็นผู้ให้บริการด้านเทคโนโลยีมีดไซเบอร์เพียงแห่งเดียวในตอนเหนือของรัฐเนวาดา และทำการรักษาต่อมลูกหมาก กับโรคมะเร็งปอดและเนื้องอกในสมองอยู่บ่อยครั้ง
ดร.โจนาธาน เทย์ เป็นผู้อำนวยการฝ่ายการแพทย์ของเรโนไซเบอร์ไนฟ์ เขามีความคล่องแคล่วในด้านสายตรวจทางคลีนิก และได้ดำเนินการวิจัยเกี่ยวกับมะเร็งต่อมลูกหมากรวมถึงการรักษา ภายใต้การนำของเขา เรโนไซเบอร์ไนฟ์ได้มีการพัฒนางานวิจัยทางคลินิกโรคมะเร็ง และดำเนินการการบำบัดมะเร็งต่อมลูกหมากหลายรูปแบบ ดร.เทย์ ยังเป็นหนึ่งในผู้ได้รับการจารึกชื่อเป็น "วีรบุรุษแห่งการดูแลสุขภาพ" ของนิตยสารเนวาดาบิสิเนส 2010 สำหรับผลงานของเขาในด้านการแพทย์
ดร.ฮิลลารี เฟลมมิง เป็นหนึ่งในสามศัลยแพทย์หญิงในทางโรคประสาทของฝั่งตะวันตก เธอสำเร็จการศึกษาจากมหาวิทยาลัยนอร์ทแคโรไลนา แชเปิลฮิลล์ และยังได้รับวุฒิปริญญาเอกทางพันธุศาสตร์จากมหาวิทยาลัยเพนซิลวาเนีย เธอมีความเชี่ยวชาญด้านการรักษาเนื้องอกในสมอง
ใน ค.ศ. 2010 ดร.เฟลมมิง และ ดร.เทย์ เป็นหนึ่งในกลุ่มแพทย์ผู้ก่อตั้งศูนย์เนื้องอกในสมองเซนต์แมรี ซึ่งศูนย์ดังกล่าวจัดเป็นศูนย์เนื้องอกในสมองแห่งแรกของภูมิภาค เรโนไซเบอร์ไนฟ์ให้การรักษาด้วยการฉายรังสีแบบครั้งเดียวสำหรับผู้ป่วยที่รับการสมัครของศูนย์เนื้องอกในสมองเซนต์แมรีทั้งหมด
เรโนไซเบอร์ไนฟ์ได้ประกาศสองการศึกษาทางคลีนิกซึ่งมุ่งเน้นไปที่การรักษามะเร็งต่อมลูกหมากโดยใช้ไซเบอร์ไนฟ์ ซึ่งเป็นการศึกษาเรื่อง “Prostate CyberKnife Stereotactic Body Radiotherapy: Report on the Early Experience at a Community-based CyberKnife Center” ปี 1 และปี 2
ในเดือนกุมภาพันธ์ ค.ศ. 2012 เหล่าแพทย์จากเม็กซิโกซิตี้ได้เดินทางไปยังสหรัฐอเมริกา และได้รับการฝึกฝนโดยเจ้าหน้าที่จากไซเบอร์ไนฟ์ เพื่อความเตรียมพร้อมสำหรับการมาถึงของเครื่องไซเบอร์ไนฟ์รุ่นที่สองในเม็กซิโก และเป็นครั้งแรกโดยการสนับสนุนจากโครงการของรัฐบาล
ซูซูกิ คัลตัส
ซูซูกิ คัลตัส () เป็นรถยนต์นั่งขนาดเล็กมาก (Subcompact Car) ซึ่งเปิดตัวเมื่อปี พ.ศ. 2526 ในงานโตเกียวมอเตอร์โชว์ครั้งที่ 25 โดยเป็นรถที่ผลิตขึ้นมาสำหรับตลาดญี่ปุ่น และส่งออกภายในแบรนด์อื่นๆ รวมถึงใช้ชื่อ ซูซูกิ สวิฟท์ () ในบางประเทศด้วย ปัจจุบันคัลตัสเลิกผลิตในตลาดโลกแล้ว แต่ในปากีสถาน ยังมีการผลิตอยู่ ส่วนในประเทศอื่นจะนำซูซูกิ สวิฟท์มาจำหน่ายแทน
คำว่า "Cultus" เป็นภาษาละตินที่แปลว่า "ดูแล" หรือ "ความรัก"
ซูซูกิ คัลตัส รุ่นที่ 1 เปิดตัวเมื่อปี พ.ศ. 2526 ในประเทศญี่ปุ่น ใช้รหัส SA310 โดยใช้ระบบขับเคลื่อนล้อหน้า มีตัวถังแฮทช์แบค 3 และ 5 ประตู ระยะฐานล้อรุ่น 3 ประตูอยู่ที่ 2,245 มม. รุ่น 5 ประตูอยู่ที่ 2,345 มม. ความยาวรุ่น 3 ประตูอยู่ที่ 3,585 มม. (รุ่นส่งออกอยู่ที่ 3,670 มม.) รุ่น 5 ประตูอยู่ที่ 3,685 มม. (รุ่นส่งออกอยู่ที่ 3,770 มม.) ความกว้าง 1,530 มม. (รุ่นส่งออก 1,545 มม.) ความสูง 1,350 มม. และน้ำหนักของตัวรถอยู่ที่ 620-750 กก. มีการประกอบที่ประเทศญี่ปุ่น ,โคลอมเบีย ,เคนยา ,มาเลเซีย ,เอกวาดอร์และไทย
ในประเทศไทย เปิดตัวเมื่อปี พ.ศ. 2529 โดยบริษัทซูซูกิ มอเตอร์ ประเทศไทย(สยามอินเทอร์เนชั่นแนล คอร์เปอเรชั่นในยุคนั้น) ซึ่งเป็นรถประกอบในประเทศ ใช้ชื่อในการขายว่า Suzuki SA413 และ Suzuki Cultus โดยแข่งกับโตโยต้า สตาร์เล็ท และนิสสัน มาร์ชในยุคนั้น
ซูซูกิ คัลตัส รุ่นที่ 2 เปิดตัวเมื่อปี พ.ศ. 2531 เป็นรุ่นที่ตัวถังมีความหลากหลายมากขึ้น โดยมีตัวถังคอนเวอร์เทเบิล 2 ประตู แฮทช์แบค 3 ประตู แฮทช์แบค 5 ประตู และซีดาน 4 ประตู ได้มีการออกแบบให้ยาวและกว้างขึ้นกว่าเดิม มีเครื่องยนต์ 1.0 ,1.3 ,1.5 และ 1.6 ลิตร มีการประกอบที่ประเทศญี่ปุ่น ,แคนาดา ,จีน ,โคลอมเบีย ,เอกวาดอร์ ,ฮังการี ,อินเดีย ,มาเลเซีย ,ปากีสถานและไทย ปัจจุบันยังมีการประกอบอยู่ที่ปากีสถาน
ในประเทศไทย เปิดตัวเมื่อช่วงปี พ.ศ. 2533-2534 โดยเข้ามาเฉพาะตัวถังซีดาน 4 ประตู เป็นรถประกอบในประเทศ ใช้ชื่อในการจำหน่ายว่า Suzuki Swift มีรุ่นเครื่องยนต์ 1.3 ลิตร ก่อนจะเลิกผลิตในปี พ.ศ. 2538 เนื่องจากมีรถรุ่นใหม่เข้ามาแทน คือ ซูซูกิ เอสทีม ()
พิมพ์ทอง วชิราคม
พิมพ์ทอง วชิราคม (เกิด 14 มิถุนายน พ.ศ. 2535) ชื่อเล่น ดาว เป็นนักร้องและนักแสดงชาวไทย ผู้ชนะเลิศจากการประกวดโครงการประกวด R U Ready To Be a Singer by L.C.H. ตำแหน่ง LCH Fresh & Cool และได้ออกอัลบั้มภายใต้โปรเจกต์ที่ชื่อว่า "I'm Ready" มีซิงเกิ้ล 2 เพลง คือ เพลง Sad Birthday และเพลง Lonely Valentine นอกจากนี้พิมพ์ทองยังเคยเข้าประกวด S Cawaii Girls Contest 2010 ปัจจุบันเธอเซ็นสัญญาเป็นนักแสดงกับทางช่อง 3 พิมพ์ทองจบการศึกษาระดับอนุบาลและมัธยมศึกษาตอนปลายที่โรงเรียนอุดมศึกษา ปัจจุบันกำลังศึกษาอยู่ มหาวิทยาลัยอัสสัมชัญ
หมู่เกาะนิวไซบีเรีย
หมู่เกาะนิวไซบีเรีย หรือ โนโวซีบีร์สกีเยออสโตรวา (; ) เป็นกลุ่มเกาะในประเทศรัสเซีย ตั้งอยู่ทางตอนเหนือของชายฝั่งอีสต์ไซบีเรียน ระหว่างทะเลแลปทิฟกับทะเลอีสต์ไซบีเรีย ตั้งอยู่ทางตอนเหนือของสาธารณรัฐซาคา มีเกาะที่ใหญ่ที่สุดคือเกาะโคเตลนี หมู่เกาะนี้พบเป็นครั้งแรกในคริสต์ศตวรรษที่ 18 มีสถานีวิจัยทางวิทยาศาสตร์ตั้งอยู่อย่างถาวรตั้งแต่ ค.ศ. 1927 เป็นต้นมา
เกาะรักอลเวง
เกาะรักอลเวง (ฮันกึล:탐나는 도다, ทัมนานึน โทดา
) เป็นละครโทรทัศน์ย้อนยุคแนวคอมเมดี้ สร้างมาจากมันฮวาเรื่องหนึ่งเขียนโดย จอง ฮเยนา เป็นเรื่องราวของเกาะเชจูในยุคศตวรรษที่ 17 ออกอากาศทางสถานีโทรทัศน์ MBC กำกับโดยยุน ซังโฮ สำหรับในเมืองไทยออกอากาศทุกวันพฤหัสบดี – ศุกร์ เวลา 08.30 น. ตั้งแต่วันพฤหัสบดีที่ 11 ตุลาคม 2555 ถึงวันศุกร์ที่ 22 พฤศจิกายน พ.ศ. 2555 ทางช่อง 7 สี นอกจากนี้ยังออกฉายในประเทศมาเลเซีย สิงคโปร์ และไต้หวัน อีกด้วย
วิลเลียม เจ สเปนเซอร์ ชายหนุ่มชาวอังกฤษ ผู้มีควาหลงใหลในวัตถุโบราณและศิลปะตะวันออก ได้หลบหนีการแต่งงานออกเดินทางไปยังนางาซากิพร้อมกับเรือสินค้า เพื่อตามหาสมบัติตามคำบอกเล่าของยาน คาวามูระ เพื่อนชาวญี่ปุ่น อีกฟากหนึ่งของโลก พัคคยู ขุนนางจากโชซอน ถูกทางการเนรเทศมายังเกาะทัมรา (เกาะเชจูในปัจจุบัน) โดยเขาต้องอาศัยอยู่ร่วมบ้านเดียวกับจาง บอจิน สาวชาวเกาะลูกหัวหน้านักดำน้ำ แต่ด้วยความเย่อหยิ่ง ถือตัว โอหัง และวางมาดคุณชายตลอดเวลา เขาจึงอยู่กับเธอด้วยความไม่ลงรอยกันเท่าไรนัก
ในขณะที่วิลเลียมเดินทางมาใกล้จะถึงจุดหมายปลายทางปรากฏว่าเกิดพายุใหญ่พัดเรือแตก เขาถูกคลื่นซัดมาถึงเกาะทัมรา และบอจินมาพบเข้า เธอช่วยซ่อนเขาจากสายตาผู้คนบนเกาะและคอยหาอาหารมาให้เขาแม้จะสื่อสารกันไม่รู้เรื่อง เขาได้พบกับยานซึ่งถูกพัดมาติดเกาะเหมือนกัน ยานรู้ว่าชาวต่างชาติที่มาถึงเกาะนี้จะถูกจับตัวส่งทางการเพื่อประหาร พวกเขาจึงวางแผนหลบหนีไป ส่วนพัคคยู ก็ต้องพบกับเรื่องราวที่เต็มไปด้วยเงื่อนงำบนเกาะแห่งนี้ รวมถึงการหายไปหลายต่อหลายครั้งของเครื่องบรรณาการบนเกาะทัมรา พัคคยูรู้ว่าวิลเลียมแอบอยู่บนเกาะ เขาจึงพยายามจะจับตัววิลเลียมไปส่งทางการ พร้อมกันนั้นเองเขาก็เริ่มพบเบาะแสมากมายที่เป็นสาเหตุความวุ่นวายต่างๆบนเกาะ นานวันเข้า ความผูกพันของทั้งสามคนจึงเริ่มก่อตัว
วิลเลียมและยานพยามหลบหนีออกจากเกาะทัมราหลายครั้ง และถูกคนของซอริน หญิงสาวผู้มีอิทธิพลทางการค้าออกตามล่าจนทั้งคู่ได้รับบาดเจ็บ โชคดีที่บอจินมาพบและช่วยเหลือไว้ทัน แต่ในที่สุดทั้งคู่ก็ถูกจับตัวส่งไปฮันยาง ส่วนพัคคยูจับกุมคนร้ายที่ขโมยเครื่องบรรณาการและแสดงตัวว่า แท้จริงแล้วเขาคือชายจากตระกูลสูงศักดิ์ เป็นสายลับหลวงของราชสำนักปลอมตัวมา เขาเดินทางกลับฮันยางไปในที่สุด 
ที่ฮันยาง ซอรินร่วมกับฮงกูรักวางแผนเกลี้ยกล่อมให้องค์ชายเปิดประเทศทำการค้ากับต่างชาติ และให้เปิดท่าเรือที่เกาะทัมรา ซอรินซื้อตัววิลเลียมเพื่อหวังผลประโยชน์จากเขา เรื่องราวเต็มไปด้วยการเล่ห์กลและแผนการซับซ้อน ก่อนที่กษัตริย์จะสั่งประหารชีวิตทั้งพัคคยูและวิลเลียม แต่สุดท้ายเมื่อความจริงเปิดเผยทั้งคู่จึงได้รับการปล่อยตัว และบอจินได้ค้นพบหัวใจตัวเองในที่สุด
พานจาบิ เอ็มซี
ราจินเดอร์ ซิงห์ ราย (, ปัญจาบ: ਰਜਿੰਦਰ ਸਿੰਘ) เป็นที่รู้จักดีในชื่อ พานจาบิ เอ็มซี (Panjabi MC) เป็นนักดนตรีชาวอังกฤษ เป็นที่รู้จักดีที่สุดสำหรับเพลงบังการาที่ดังไปทั่วโลกอย่าง "Mundian To Bach Ke" ในปี 1998
คิวบ์เอนเตอร์เทนเมนต์
คิวบ์เอนเตอร์เทนเมนต์ เป็นค่ายเพลงเกาหลีใต้ ก่อตั้งโดย ฮง ซึง-ซ็อง และ ชิน ช็อง-ฮวา เมื่อวันที่ 29 สิงหาคม ค.ศ. 2006 โดยมีศิลปินที่สร้างชื่อเสียงมากมาย เช่น โฟร์มินิต, บีสต์, บีทูบี, ซีแอลซี และ ไอเดิล เป็นต้น
นาฬิกาข้อมือ
นาฬิกาข้อมือ เป็นนาฬิกาแบบพกพาชนิดหนึ่ง ถือกำเนิดในโลก ในปี ค.ศ. 1806 เนื่องจากพระนาง โยเซฟิน พระมเหสีของพระเจ้านโปเลียนมีความคำนึงถึงนาฬิกา เมื่อพระเจ้านโปเลียนทราบ จึงมีพระบัญชาให้ช่างทำนาฬิกาประดิษฐ์สร้างนาฬิกาแบบผูกข้อมือ ซึ่งเป็นนาฬิกาแบบใหม่ เพื่อมอบให้เป็นของขวัญแก่พระมเหสี นับแต่นั้น นาฬิกาข้อมือจึงเป็นอุปกรณ์บอกเวลาที่ได้รับความนิยม ในบางแห่งกล่าวว่า นาฬิกาข้อมือเรือนแรก ของโลก เกิดจาก พระนางคาโรลีน มูราต์ ราชินีแห่งนครเนเปิลส์ ในขณะนั้น ว่ามีพระบัญชาพิเศษ ให้ช่างผลิตนาฬิกาเบรเกต์ ให้เป็นนาฬิกาที่ใช้คล้องข้อมือเป็นครั้งแรก (ค.ศ. 1810)
คณะภคินีเซนต์ปอล เดอ ชาร์ตร
คณะภคินีเซนต์ปอล เดอ ชาร์ตร () เป็นคณะนักบวชคาทอลิกหญิงที่ก่อตั้งขึ้นที่ประเทศฝรั่งเศส เน้นทำงานด้านการจัดการศึกษาและรักษาพยาบาลผู้ป่วย
คณะภคินีเซนต์ปอล เดอ ชาร์ตร ก่อตั้งขึ้นในคริสต์ศตวรรษที่ 17 จากการที่บาทหลวงหลุยส์ โชเวต์ (Louis CHAUVET) อธิการโบสถ์เลอเลวีย์-ลา-เชอนาร์ ได้รวมกลุ่มหญิงสาวชาวนา 4 คน ตั้งเป็นคณะภคินีในปี ค.ศ. 1696 เน้นทำงานช่วยเหลือการศึกษาและรักษาพยาบาลผู้ป่วย ในตอนแรกมีชื่อว่า "คณะภคินีเมตตาธรรม" (Sisters of Charity) ให้ภคินีมารี-อาน เดอ ตียี เป็นผู้อบรม ต่อมาในปี ค.ศ. 1707 บาทหลวงโชเวต์ได้มอบคณะภคินีนี้ให้อยู่ในความดูแลของบิชอปปอล กอเด เด มาเรส์ (Paul Godet des Marais) บิชอปแห่งชาทร์ในขณะนั้น และได้ตั้งชื่อให้ใหม่ว่า "คณะภคินีเซนต์ปอล" เพื่อให้ยึดถือเอานักบุญเปาโลอัครทูตเป็นนักบุญองค์อุปถัมภ์ของคณะและเป็นแบบอย่างในการประกาศข่าวดี แคนันโกลด มาเรอโช ได้รับแต่งตั้งเป็นอธิการคนแรก จึงดำเนินการปรับปรุงวินัยประจำคณะจนเสร็จสมบูรณ์
คณะภคินีเซนต์ปอลฯ ได้เติบโตขึ้นเรื่อย ๆ และขยายงานไปปฏิบัติงานตามพันธกิจยังพื้นที่ต่าง ๆ ในประเทศฝรั่งเศส จนวันที่ 17 มิถุนายน ค.ศ.1931 สมเด็จพระสันตะปาปาปิอุสที่ 11 จึงประกาศรับรองสถานะและธรรมนูญของคณะภคินีเซนต์ปอล เดอ ชาร์ตร อย่างเป็นทางการ
คณะภคินีเซนต์ปอล เดอ ชาร์ตร ได้เดินทางเข้ามาปฏิบัติหน้าที่ในประเทศไทยครั้งแรกในปี พ.ศ. 2441 ตามคำเชิญของมุขนายกฌอง หลุยส์ เวย์ เพื่อช่วยเหลืองานด้านพยาบาลในโรงพยาบาลเซนต์หลุยส์ ต่อมาในปี พ.ศ. 2448 ภคินีของคณะได้เข้าช่วยงานสอนภาษาต่างประเทศ การเย็บปักถักร้อย และดนตรีในโรงเรียนอัสสัมชัญคอนแวนต์ และร่วมกับมุขนายกฌอง หลุยส์ เวย์ ก่อตั้งโรงเรียนซางตาครู้สคอนแวนท์ในปี พ.ศ. 2449
ปัจจุบันนี้คณะภคินีเซนต์ปอล เดอ ชาร์ตร แขวงประเทศไทยมีโรงเรียนในสังกัดทั้งสิ้น 22 แห่ง และสถานพยาบาลอีก 6 แห่ง
อัสคารี
อัสคารี (Askari) เป็นคำในภาษาอาหรับแปลว่า "ทหาร" ( "‘askarī") โดยทั่วไปแล้วใช้อธิบายถึงกองทหารพื้นเมืองในแอฟริกาตะวันออก, แอฟริกาตะวันออกเฉียงเหนือ และแอฟริกากลาง ที่สังกัดกองทัพของอาณานิคมมหาอำนาจยุโรป ชื่อนี้ยังหมายถึงตำรวจ, ตำรวจภูธร และเจ้าหน้าที่รักษาความปลอดภัยอีกด้วย คำนี้ได้ถูกรับเข้าไปในภาษาแอมฮาริค (Amharic), บอสเนียน (Bosnian), อิตาลี, เปอร์เซีย, โปแลนด์, โซมาลี, สวาฮีลี, ตุรกี และ อูรดู
ในช่วงระยะเวลาของจักรวรรดิอาณานิคมของยุโรปในทวีปแอฟริกา ทหารรับจ้างพื้นเมืองถูกว่าจ้างโดยกองทัพอาณานิคมของอิตาลี, อังกฤษ, โปรตุเกส, เยอรมัน และเบลเยี่ยม พวกเขามีบทบาทที่สำคัญในการพิชิตดินแดนอาณานิคมหลายพื้นที่ และภายหลังทำหน้าที่เป็นกองทหารรักษาการณ์ และกองกำลังรักษาความปลอดภัยในพื้นที่ ในระหว่างสงครามโลกทั้งสองครั้ง หน่วยอัสคารีได้ทำหน้าที่ภายนอกอาณานิคมของตนในส่วนต่างๆของทวีปแอฟริกา ตะวันออกกลาง และเอเชีย
อัครมุขมณฑลเวียนนา
อัครมุขมณฑลเวียนนา () เป็นอัครมุขมณฑลโรมันคาทอลิกที่ตั้งอยู่ที่กรุงเวียนนา รัฐโลว์เออร์ออสเตรีย ประเทศออสเตรีย
เดิมอัครมุขมณฑลนี้มีสถานะเป็นมุขมณฑล ตั้งขึ้นเมื่อวันที่ 18 กุมภาพันธ์ ค.ศ. 1469 โดยแยกออกมาจากมุขมณฑลพัสเซา ต่อมาในวันที่ 1 มิถุนายน ค.ศ. 1722 จึงได้ยกสถานะขึ้นเป็นอัครมุขมณฑลจวบจนปัจจุบัน
อัครมุขมณฑลเวียนนาแบ่งออกเป็น 660 เขตแพริช มีคริสต์ศาสนิกชนโรมันคาทอลิกราว 1,360,433 คน มีอาสนวิหารนักบุญสเทเฟนเป็นอาสนวิหารประจำอัครมุขมณฑล อัครมุขนายกองค์ปัจจุบันคือพระคาร์ดินัลคริสทอฟ เชินบอร์น ซึ่งได้รับแต่งตั้งเมื่อวันที่ 14 กันยายน ค.ศ. 1995
อัครมุขมณฑลเวียนนา มีปริมุขมณฑลในสังกัด 3 มุขมณฑล ได้แก่
สโตนทาวน์
สโตนทาวน์ (Stone Town) หรือที่รู้จักกันในชื่อ Mji Mkongwe (ภาษาสวาฮีลี แปลว่า "เมืองเก่า") เป็นส่วนที่เก่าแก่ของแซนซิบาร์ซิติ้ (Zanzibar City) เมืองหลักของแซนซิบาร์, ในประเทศแทนซาเนีย, อยู่ตรงข้ามเงมโบ (Ng'ambo) (ภาษาสวาฮีลี แปลว่า 'ด้านอื่น') มันตั้งบนชายฝั่งตะวันตกของอุงกูจา (Unguja) เกาะหลักของหมู่เกาะแซนซิบาร์ อดีตเป็นเมืองหลวงของสุลต่านแซนซิบาร์และศูนย์กลางการค้าเครื่องเทศที่เฟื่องฟูเช่นเดียวกับการค้าทาสในศตวรรษที่ 19 มันก็ยังคงความสำคัญในฐานะเมืองหลักของแซนซิบาร์ในช่วงของการเป็นรัฐในอารักขาของอังกฤษ เมื่อแทนกันยีกาและแซนซิบาร์เข้าร่วมจัดตั้งสหสาธารณรัฐแทนซาเนีย แซนซิบาร์ยังคงรักษารูปแบบกึ่งปกครองตนเอง ด้วยสโตนทาวน์เป็นที่ตั้งของรัฐบาลท้องถิ่น
สโตนทาวน์เป็นเมืองที่มีความสำคัญทางประวัติศาสตร์และศิลปะที่โดดเด่นในแอฟริกาตะวันออก สถาปัตยกรรมส่วนใหญ่ย้อนหลังไปถึงศตวรรษที่ 19 สะท้อนให้เห็นถึงความหลากหลายทางวัฒนธรรมที่มีอิทธิพลบนพื้นฐานของวัฒนธรรมสวาฮิลีที่มีส่วนผสมที่เป็นเอกลักษณ์ของอาหรับ เปอร์เซีย อินเดีย และยุโรป ด้วยเหตุนี้ ยูเนสโกจึงกำหนดให้เมืองนี้เป็น มรดกโลกใน ค.ศ. 2000
เนื่องด้วยเป็นมรดกโลก สโตนทาวน์เป็นแหล่งท่องเที่ยวที่สำคัญในประเทศแทนซาเนีย เศรษฐกิจส่วนใหญ่จึงขึ้นการท่องเที่ยวเป็นสำคัญ
จิรวัฒน์ สอนวิเชียร
จิรวัฒน์ สอนวิเชียร เกิดวันที่ 23 ตุลาคม พ.ศ. 2531 เป็นกองหลังฟุตซอลชาวไทย และปัจจุบันเป็นสมาชิกของฟุตซอลทีมชาติไทย โดยสวมเสื้อหมายเลข 5
จิรวัฒน์ สอนวิเชียร เคยเป็นหนึ่งในผู้เล่นทีมจังหวัดระนองที่ได้รับพระราชทานถ้วยชนะเลิศสมเด็จพระเทพรัตนราชสุดาฯ สยามบรมราชกุมารี รวมถึงชนะรางวัลเหรียญทองกีฬาเยาวชนแห่งชาติ ครั้งที่ 22 ก่อนที่จะมาร่วมทีมกับสโมสรฟุตซอลแคท เทเลคอม และสุราษฎร์ธานีตามลำดับ
วันที่ 22 กุมภาพันธ์ จิรวัฒน์เป็นหนึ่งในตัวแทนผู้ร่วมเข้าแข่งขันฟุตซอลชิงแชมป์เอเชีย 2012 โดยได้พบกับทีมชาติฟิลิปปินส์ ที่มหาวิทยาลัยกรุงเทพธนบุรี วันที่ 21 ตุลาคม ของปีเดียวกันนี้ ในการแข่งขันนัดอุ่นเครื่องฟุตซอลชิงแชมป์โลก 2012 ที่อาคารกีฬาเวสน์ 2 จิรวัฒน์เป็นหนึ่งในผู้ทำประตูให้แก่ทีมชาติไทยเมื่อครั้งที่พบกับทีมชาติอียิปต์ จากนั้น ในวันที่ 24 ตุลาคม จิรวัฒน์เป็นหนึ่งในผู้ทำประตูให้แก่ทีมชาติไทยเมื่อครั้งที่พบกับทีมชาติหมู่เกาะโซโลมอน ในการแข่งขันฟุตซอลชิงแชมป์โลก 2012 ที่อาคารกีฬาเวสน์ 2 รวมถึงวันที่ 4 พฤศจิกายน จิรวัฒน์เป็นหนึ่งในผู้ทำประตูให้แก่ทีมชาติไทยเมื่อครั้งที่พบกับทีมชาติยูเครน ที่สนามอินดอร์ สเตเดี้ยม หัวหมาก วันที่ 11 พฤศจิกายน จิรวัฒน์ได้รับเลือกให้เล่นในตำแหน่งพาวเวอร์เพลย์ให้แก่ทีมชาติไทยเมื่อครั้งที่พบกับทีมชาติสเปนที่อาคารกีฬานิมิบุตร
ไค ฮิราโนะ
ไค ฮิราโนะ ( เกิดเมื่อวันที่ 16 สิงหาคม พ.ศ. 2530 ที่เมืองโอกิโนชิมะ จังหวัดชิมาเนะ) เป็นนักฟุตบอลชาวญี่ปุ่น ปัจจุบันเล่นให้กับสโมสรฟุตบอลจังหวัดลำปางในไทยลีก 2 เล่นในตำแหน่งปีก
คุณชายธราธร (ละครโทรทัศน์)
คุณชายธราธร เป็นละครในชุด "สุภาพบุรุษจุฑาเทพ" สร้างจากนิยายชื่อเดียวกัน เพื่อฉลองการครบรอบสี่สิบสามปีของช่อง 3
ข้าราชการครูและบุคลากรทางการศึกษา
ข้าราชการครูและบุคลากรทางการศึกษา เป็นบุคลากรของรัฐที่ปฏิบัติหน้าที่ในราชการไทย ในอดีตมีชื่อเรียกว่า "ข้าราชการครู" ภายใต้การกำกับดูแลของสำนักงานคณะกรรมการข้าราชการครูและบุคลากรทางการศึกษา ข้าราชการครูที่สังกัดการปกครองส่วนท้องถิ่นเรียกอีกอย่างหนึ่งว่า ข้าราชการครูองค์การบริหารส่วนจังหวัด พนักงานครูเทศบาล พนักงานครูองค์การบริหารส่วนตำบล ปัจจุบันมี 3 ประเภท
ประกอบด้วยตำแหน่งต่างๆ ได้แก่
ทั้งนี้ตำแหน่งตามข้อ 3-6 จะมีได้เฉพาะในสถานศึกษาที่สอนระดับปริญญา
ครูตามข้อ 1 และ 2 แบ่งระดับอัตราเงินเดือน เงินประจำตำแหน่ง ดังนี้
ประกอบด้วยตำแหน่งต่างๆ ได้แก่
ประกอบด้วยตำแหน่ง ศึกษานิเทศก์ และตำแหน่งที่เรียกชื่ออย่างอื่นตามที่ ก.ค.ศ. กำหนด
เซฟฟานี่ อาวะนิค
เซฟฟานี่ อาวะนิค เป็นนักแสดงลูกครึ่ง ไทย - ออสเตรีย ผู้ชนะเลิศ มิสทีนไทยแลนด์ ปี 2009 และเซ็นสัญญาเป็นนักแสดงของ ช่อง 7
เซฟฟานี่ อาวะนิค เป็นบุตรสาวของ รูเปียส อาวะนิค และสมลักษณ์ อาวะนิค เซฟฟานี่เข้าสู่วงการบันเทิงจากการประกวด มิสทีนไทยแลนด์ ปี 2009 และได้รับรางวัลชนะเลิศ ในเวลาว่างเธอชอบเล่นกีฬาและเล่นเปียโน เธอจบการศึกษาระดับมัธยมศึกษาที่ โรงเรียนนานาชาติเดอะรีเจ้นท์พัทยาเป็นรุ่นน้องร่วมสถาบัน อุรัสยา เสปอร์บันด์ จบการศึกษาระดับปริญญาตรีที่คณะวิทยาศาสตร์ สาขาชีวการแพทย์ มหาวิทยาลัยมหิดล และมีผลงานเรื่องแรกคือ "ไฟมาร" รับบทเป็น โพก้า
ในปี 2557 เธอได้รับการเสนอชื่อเข้าชิง รางวัลนาฏราช สาขานักแสดงสมทบหญิงยอดเยี่ยม จากละครเรื่อง "กุหลาบเล่นไฟ" และในปี 2559 เธอได้รับ รางวัลพิฆเนศวร สาขานักแสดงดาวรุ่งหญิงยอดเยี่ยม จากละครเรื่อง "เพลิงตะวัน"
AWC G2
AWC G2 เป็นปืนไรเฟิลซุ่มยิงแบบ bullpup ผลิตออกมาในช่วงต้นยุค 1990 โดยนักออกแบบอาวุธปืนชาวอเมริกันที่มีชื่อเสียงสองคน
ลินน์ แม็กวิลเลียมส์, เจ้าของ AWC Systems Technologies เลือกฐานปืนของ M14/M1A มาใช้พัฒนาปืนไรเฟิลซุ่มยิงแบบ bullpup ซึ่งเขาตั้งชื่อให้เป็นชุด G2 Compact แม็กวิลเลียมส์ทำงานกับ เกล แม็กมิลแลน, ผู้ก่อตั้ง McMillan Rifle Stock เพื่อออกแบบและผลิตพานท้ายปืน bullpup สำหรับ AWC System Technologies แต่เพียงผู้เดียว
ชุด G2 มีรูปแบบต่างๆ, ส่วนใหญ่จะเป็นน้ำหนักลำกล้อง, ลำกล้อง และประสิทธิภาพของอุปกรณ์เก็บเสียงของ AWC ที่แตกต่างกันไป สุดท้ายทั้งรุ่นกึ่งอัตโนมัติและรุ่นอัตโนมัติก็ถูกผลิตออกมา
สิ่งที่สำคัญที่สุดของการพัฒนาระบบอาวุธนี้, G2A+ ถูกผลิตและส่งไปให้ใช้ฝึกที่โรงเรียนสอนพลซุ่มยิง Fort Bragg ปืนนี้เหมาะกับ match barrel ของ Krieger แบบสแตนเลสหนัก และลำกล้องแบบล่าสุดของลินน์ แม็กวิลเลียมส์
AWC G2 ถูกผลิตออกมาในปริมาณที่น้อยมากสำหรับทั้งรัฐบาลสหรัฐและขายแบบปัจเจกชน มีแบบกึ่งอัตโนมัติผลิตออกมาสี่สี (ดำ, ขาว, เขียว และเทาแพนเซอร์) น้อยกว่าร้อยกระบอก และแบบอัตโนมัติถูกผลิตออกมาแค่กระบอกเดียว (สีดำ)
แบบ G2A ต่างจากรุ่น G2, มันมีลำกล้องที่หนักกว่าและระบบลำกล้องแบบรุ่นใหม่ รุ่นที่ผลิตออกมาล่าสุด, แบบ AWC G2A+, ดังที่เห็นในรูป, มีลำกล้องที่หนักและลำกล้องแบบล่าสุดและระบบ mounting รุ่น G2FA เป็นรุ่นอัตโนมัติของ G2
การพินทุในทางศาสนา
การพินทุ ในทางพุทธศาสนาหมายถึง การทำจุดตำหนิลงบนบริขาร ซึ่งพระพุทธเจ้ากำหนดไว้ในพระธรรมวินัยว่า ไม่อนุญาตให้ใช้บริขารที่ปราศจากการทำจุดตำหนิ การพินทุกระทำโดยใช้ดินสอหรือปากกา เขียนเครื่องหมายเป็นจุดเรียงกันเป็นสามเหลี่ยม ∴ ลงบนบริขาร ถ้าเป็นผ้าก็จะกระทำไว้ที่มุมผ้า พร้อมบริกรรมคาถาว่า "อิมํ พินฺทุกปฺปํ กโรมิ" (เราทำเครื่องหมายด้วยจุดนี้) หนึ่งจุดต่อหนึ่งครั้ง บางวัดอาจเปลี่ยนคำกลางเป็น "กปฺปพินฺทุ" ก็ได้ แล้วให้มีการทำวิกัปเกี่ยวกับจีวรและสังฆาฏิด้วย ถ้าไม่กระทำถือว่าอาบัติ มีโทษเป็นปาจิตติยกรรม
ปลาฉลามหางยาว
ปลาฉลามหางยาว () เป็นปลากระดูกอ่อนประเภทปลาฉลามวงศ์หนึ่ง จัดอยู่ในวงศ์ Alopiidae ในอันดับปลาฉลามขาว (Lamniformes) โดยมีเพียงสกุลเดียว คือ "Alopias"
แม้ว่าปลาฉลามหางยาวจะอยู่ในอันดับเดียวกันกับปลาฉลามขาว แต่ปลาฉลามหางยาวมีอุปนิสัยที่แตกต่างไปอย่างสิ้นเชิง โดยเป็นปลาที่ขี้อาย หาตัวพบเห็นได้ยากมาก แม้ว่าจะพบได้ในทะเลและมหาสมุทรเขตร้อนและเขตอบอุ่นทั่วโลก แต่สถานที่ ๆ พบเห็นตัวได้มีเพียงไม่กี่แห่ง
ปลาฉลามหางยาว มีลักษณะเด่น คือ ลำตัวเพรียวยาวทรงกระสวย ดวงตากลมโตมีขนาดใหญ่ แต่มีปากขนาดเล็กและส่วนหัวที่กลมเล็ก ลำตัวเป็นสีเงินแวววาว ครีบหางตอนบนยาวมากอันเป็นลักษณะเด่นและเป็นที่มาของชื่อ ยามเมื่อว่ายน้ำครีบหางส่วนนี้สามารถขยับขึ้นลงได้ด้วย ครีบอกมีขนาดใหญ่
ปลาฉลามหางยาว มีประสาทรับกลิ่นที่ไวมากเช่นเดียวกับปลาฉลามทั่วไป เป็นปลาที่ล่าปลาชนิดอื่นในแนวปะการังกินเป็นอาหาร สามารถพบได้ในระดับความลึกกว่า 150 เมตร จัดเป็นปลาที่พบเห็นได้ยาก โดยแหล่งที่ขึ้นชื่อที่พบเห็นได้บ่อย คือ เกาะมาลาปัสกัว ที่อยู่ทางเหนือของเกาะเซบู ของทะเลฟิลิปปิน จนกลายเป็นแหล่งท่องเที่ยวดำน้ำดูปลาฉลามหางยาวจนขึ้นชื่อ
ปลาฉลามหางยาวสามารถแบ่งออกได้เป็น 3 ชนิดโดยปลาฉลามหางยาวนั้นได้ถูกคุกคามจนเกือบสูญพันธุ์จากมนุษย์เหมือนปลาฉลามชนิดอื่น ๆ จากการประมง และถูกนำไปทำเป็นหูฉลาม จนถูกจัดให้อยู่หนึ่งใน 10 ชนิดของปลาฉลามที่ใกล้สูญพันธุ์
คุณชายปวรรุจ (ละครโทรทัศน์)
คุณชายปวรรุจ เป็นละครในชุด "สุภาพบุรุษจุฑาเทพ" สร้างจากนิยายชื่อเดียวกัน เพื่อฉลองการครบรอบสี่สิบสามปีของช่อง 3
คุณชายพุฒิภัทร (ละครโทรทัศน์)
คุณชายพุฒิภัทร เป็นละครในชุด "สุภาพบุรุษจุฑาเทพ" สร้างจากนิยายชื่อเดียวกัน เพื่อฉลองการครบรอบสี่สิบสามปีของช่อง 3
คุณชายรัชชานนท์ (ละครโทรทัศน์)
คุณชายรัชชานนท์ เป็นละครในชุด "สุภาพบุรุษจุฑาเทพ" สร้างจากนิยายชื่อเดียวกัน เพื่อฉลองการครบรอบสี่สิบสามปีของช่อง 3
คุณชายรณพีร์ (ละครโทรทัศน์)
คุณชายรณพีร์ เป็นละครในชุด "สุภาพบุรุษจุฑาเทพ" สร้างจากนิยายชื่อเดียวกัน เพื่อฉลองการครบรอบสี่สิบสามปีของช่อง 3
โรงเรียนนายางกลักพิทยาคม
โรงเรียนนายางกลักพิทยาคม () (อักษรย่อ: น.พ., N.P.) เป็นโรงเรียนรัฐบาล เปิดสอนในระดับชั้นมัธยมศึกษา ปัจจุบันมีอายุ ปี ปัจจุบันอยู่ในสังกัดสำนักงานเขตพื้นที่การศึกษามัธยมศึกษาเขต30 กระทรวงศึกษาธิการ มีเนื้อที่ 64 ไร่ ประกอบด้วยอาคารเรียน 4 หลังโรงเรียนนายางกลักพิทยาคมเปิดสอนในระดับมัธยมศึกษาตอนปลายสายสามัญ โดยแบ่งตามกลุ่มสาระการเรียนรู้ที่เน้นดังนี้
อัครมุขมณฑลมิลาน
อัครมุขมณฑลมิลาน () เป็นอัครมุขมณฑลโรมันคาทอลิกที่มีอาณาเขตครอบคลุมเมืองมิลาน มอนซา เลกโก และวาเรเซ ในประเทศอิตาลี
อัครมุขมณฑลนี้เดิมมีสถานะเป็นมุขมณฑล ก่อตั้งมาตั้งแต่คริสต์ศตวรรษที่ 1 โดยเชื่อว่านักบุญบารนาบัสเป็นมุขนายกองค์แรก ต่อมาในคริสต์ศตวรรษที่ 4 จึงถูกยกสถานขึ้นเป็นอัครมุขมณฑล มีประมุขแห่งมุขมณฑลมิลานหลายองค์ทีได้รับการประกาศเป็นนักบุญ เช่น นักบุญแอมโบรสแห่งมิลาน นักบุญการ์โล บอร์โรเมโอ และสมเด็จพระสันตะปาปาปอลที่ 6
อัครมุขมณฑลมิลานมีพื้นที่ 4,208 ตารางกิโลเมตร แบ่งออกเป็น 1,107 เขตแพริช มีคริสต์ศาสนิกชนนิกายโรมันคาทอลิกอาศัยอยู่ราว 4,886,406 คน (สถิติปี ค.ศ. 2009) อาสนวิหารแม่พระบังเกิดเป็นอาสนวิหารประจำอัครมุขมณฑล ประมุของค์ปัจจุบันของอัครมุขมณฑลคือ พระคาร์ดินัลอันเจโล สโกลา ได้รับแต่งตั้งเมื่อวันที่ 28 มิถุนายน ค.ศ. 2011
อัครมุขมณฑลมิลาน มีปริมุขมณฑลในสังกัด 9 มุขมณฑลได้แก่
ตำบลเนินมะปราง
ตำบลเนินมะปราง เป็นตำบลในอำเภอเนินมะปราง จังหวัดพิษณุโลก
ตำบลเนินมะปรางเป็นที่ราบล้อมรอบด้วยภูเขาและเนินเขา มีลำห้วยลำคลองไหลผ่านโดยรอบ เป็นตำบลซึ่งเป็นที่ตั้งที่ว่าการอำเภอ สำนักงานองค์การบริหารส่วนตำบล สำนักงานเทศบาล และหน่วยงานราชการอื่น ๆ ชุมชนส่วนใหญ่อยู่ในเขตเทศบาลตำบลเนินมะปรางและบริเวณที่ตั้งองค์การบริหารส่วนตำบลเนินมะปราง
ตำบลเนินมะปรางมีอาณาเขตดังนี้ตำบลเนินมะปรางประกอบด้วยหมู่บ้าน 9 แห่ง คือ หมู่ 1 บ้านใหม่ทองประเสริฐ, หมู่ 2 บ้านเนินมะปราง, หมู่ 3 และ 9 บ้านหนองขอน, หมู่ 4 บ้านเนินกะบาก, หมู่ 5 บ้านเนินดิน, หมู่ 6 บ้านนา และ หมู่ 7 และ 8 บ้านดงงู ท้องที่ตำบลอยู่ในการดูแลขององค์กรปกครองส่วนท้องถิ่น 2 แห่ง ได้แก่ถนนสายสำคัญ 3 สาย คือ
อีดุนน์
ในเทพปกรณัมนอร์ส อีดุนน์ (Iðunn) เป็นเทพีในด้านแอปเปิลและความเยาว์วัย โดยอีดุนน์ได้ปรากฏใน Prose Edda โดยในนิยายอีดุนน์ได้ถูกล่อลวงโดยโลกิให้ออกจากแอสการ์ดไปยังป่าแห่งนึ่งซึ่งโลกิสัญญาว่าจะมีแอปเปิลที่น่าสนใจ และเมื่ออีดุนน์เข้าไปในป่าได้ถูกไทอาซีซึ่งแปลงร่างเป็นอินทรีย์ได้โฉบตัวอีดุนน์กลับไปที่บ้านของเขา เมื่ออีดุนน์ได้ออกจากแอสการ์ด เทพหลายองค์ได้แก่ตัวลง และเรื่องราวไปถึงโลกิที่ต้องเป็นคนรับผิดชอบพาตัวเธอกลับมาที่แอสการ์ด โลกิได้แปลงร่างเป็นเหยี่ยวและไปหาตัวเธอที่บ้านของไทอาซี โดยโลกิได้แปลงร่างอีดุนน์เป็นเมล็ดถั่วและนำเธอกลับสู่แอสการ์ด ซึ่งเมื่อไทอาซีได้ทราบเรื่อง ได้โกรธเกรี้ยวและไล่ตามโลกิไป โดยเมื่อไทอาซีไล่ถึงแอสการ์ด ขนอินทรีย์ของไทอาซีได้กลายเป็นไฟ และเทพเจ้าได้ฆ่าเขาลง
ปลาฉลามหางยาวธรรมดา
ปลาฉลามหางยาวธรรมดา หรือ ปลาฉลามเทรเชอร์ (; ) ปลากระดูกอ่อนชนิดหนึ่ง จำพวกปลาฉลาม อยู่ในวงศ์ปลาฉลามหางยาว (Alopiidae)
โดยที่คำว่า "vulpinus" นั้นแปลงมาจากภาษาละตินคำว่า "vulpes" หมายถึง "หมาจิ้งจอก" ซึ่งในบางแหล่งข้อมูลที่มีข้อมูลเก่าอาจจะใช้ชื่อวิทยาศาสตร์ว่า "Alopias vulpes"
จัดเป็นปลาฉลามกินเนื้อที่มีขนาดใหญ่ชนิดหนึ่ง โดยมีความยาวเฉลี่ยเต็มที่ประมาณ 5.5-6.1 เมตร น้ำหนักตัวหนักได้ถึง 499 กิโลกรัม มีลักษณะเด่น คือ ครีบหางส่วนบนที่ยาวมาก คิดเป็นร้อยละ 50 ของขนาดตัว และมีน้ำหนักส่วนหางมากถึงร้อยละ 33 ของน้ำหนักตัวทั้งหมด ซึ่งครีบหางนี้ยามว่ายน้ำสามารถโบกขึ้นลงไปในแนวตั้งได้ด้วย ส่วนหัวมีขนาดกลมเล็ก ปากเล็ก ขากรรไกรเล็ก ภายในปากมีฟันแหลม ๆ คมซี่เล็ก ๆ จำนวนมาก ดวงตากลมโตมีขนาดใหญ่ ลำตัวสีขาวปลอดหรือขาวเงินแวววาวทั้งตัว ครีบอกแหลมยาว ครีบหลังตอนที่ 2 มีขนาดเล็ก
ปลาฉลามหางยาวธรรมดา เป็นปลาฉลามที่มีนิสัยขี้อาย มักพบเห็นตัวได้ยากมาก เป็นปลาที่หากินและอาศัยอยู่ตามลำพัง โดยล่าปลาขนาดเล็กรวมถึงสัตว์น้ำอื่น ๆ กินเป็นอาหาร โดยมีวิธีการล่าเหยื่อด้วยการตีวนรอบฝูงเหยื่อให้เกิดน้ำวน เพื่อให้เหยื่อเกิดอาการตื่นตระหนกและจับทิศทางไม่ถูก จากนั้นปลาฉลามหางยาวธรรมดาก็จะว่ายผ่าตรงกลางวงไปงับกินเหยื่อทันที จัดเป็นปลาฉลามอีกชนิดหนึ่งที่ว่ายน้ำได้ว่องไวมาก
เป็นปลาที่พบได้ทั่วโลกในทะเลและมหาสมุทรเขตร้อนและเขตอบอุ่น แต่ก็ถือว่าเป็นปลาที่พบเห็นได้ยากมาก สามารถพบเห็นได้ในที่ลึกถึง 500 เมตร แต่ปลาฉลามหางยาวธรรมดาก็สามารถว่ายเข้าชายฝั่งและเขตที่น้ำตื้นได้ด้วยเช่นกัน รวมถึงสามารถกระโดดได้สูงขึ้นเหนือน้ำได้ด้วย
เป็นปลาที่ออกลูกเป็นตัว โดยลูกปลาจะกินกันเองตั้งแต่อยู่ในท้องแม่เหมือนปลาฉลามชนิดอื่นอีกหลายชนิด ลูกปลาแรกเกิดมีความยาวประมาณ 1.5 เมตร โดยออกลูกครั้งละ 2-6 ตัว
เป็นปลาฉลามอีกชนิดหนึ่ง ที่ถูกคุกคามจนใกล้สูญพันธุ์จากการทำประมง จนถูกจัดให้เป็นหนึ่งใน 10 ชนิดของปลาฉลามที่ใกล้สูญพันธุ์ที่สุดของโลก โดยนำชิ้นส่วนต่าง ๆ ไปแปรรูปเป็นผลิตภัณฑ์ต่าง ๆ หรือบริโภคเป็นปลาเศรษฐกิจ ที่เกาะมาลาปาสกัว ทางตอนเหนือของเกาะเซบู ในทะเลฟิลิปปิน เป็นสถานที่แห่งหนึ่งที่พบปลาฉลามหางยาวธรรมดาได้บ่อย จนกลายเป็นแหล่งท่องเที่ยวดำน้ำดูปลาฉลามหางยาวจนขึ้นชื่อ
ครูบาคำหล้า สังวโร
ครูบาคำหล้า เป็นพระมหาเถระแห่งล้านนา ผู้ที่บูรณะพระธาตุสำคัญหลายแห่ง เช่น พระธาตุดอยตุง วัดพระธาตุดอยจอมสักสังวราราม พระธาตุดอยเขาควาย จังหวัดเชียงราย เจดีย์วัดนาหนุน จังหวัดน่าน ฯลฯ
ครูบาคำหล้า สังวโร เกิดเมื่อวันพุธที่ 23 มกราคม พ.ศ. 2460 (นับแบบปัจจุบันเป็น พ.ศ. 2461) ที่บ้านเลขที่ 16 หมู่ที่ 14 ตำบลรอบเวียง อำเภอเมืองเชียงราย จังหวัดเชียงราย เป็นบุตรคนสุดท้ายของใจ และน้อย สุภายศ เมื่ออายุ 8 ปี ได้ศึกษาชั้นประถม 1 ที่โรงเรียนจำรูญราษฎร์ อำเภอเมืองเชียงราย จังหวัดเชียงราย พออายุ 9 ปี ได้เจ็บป่วยกระเสาะกระแสะ พ่อแม่จึงนำไปถวายตัวเป็นลูกศิษย์ครูบาศรีวิชัย สิริวิชโย ซึ่งขณะนั้นท่านพำนัก ณ วัดเชียงยืน (วัดสันโค้งหลวง) อำเภอเมืองเชียงราย จังหวัดเชียงราย
มีพี่น้องร่วมสายโลหิตห้าคน ดังนี้
ท่านเป็นคนสุดท้องจึงได้นามว่า “คำหล้า”
ครูบาศรีวิชัย ได้ทำการบรรพชาให้ครูบาคำหล้า ณ วัดเชียงยืน ประมาณ พ.ศ. 2470 หลังจากบูรณะพระธาตุดอยตุงเสร็จแล้ว ครูบาศรีวิชัยก็ธุดงค์กลับลำพูน ครูบาคำหล้าได้พำนักที่วัดเชียงยืน หลังจากนั้นท่านก็ได้เรียนหนังสือจนจบชั้นประถม 4 จึงเข้าศึกษาต่อระดับชั้นมัธยมศึกษาที่โรงเรียนสามัคคีวิทยาคม จบชั้นมัธยมศึกษาปีที่ 2 จึงลาออกจากการเป็นนักเรียน ด้านปริยัติธรรมท่านสอบได้นักธรรมชั้นตรี ที่วัดเจ็ดยอด อำเภอเมืองเชียงราย จังหวัดเชียงราย นอกจากนี้ท่านยังได้ศึกษาอักษรพื้นเมือง(อักษรธรรมล้านนา หรือตั๋วเมือง) กับพระครูปัญญา ที่วัดฮ่างต่ำ อำเภอเวียงป่าเป้า จังหวัดเชียงราย เป็นเวลา 3 ปี (ระหว่างปี พ.ศ. 2477 - พ.ศ. 2479)
อุปสมบทเมื่อวันที่ 28 ธันวาคม พ.ศ. 2481 ณ พัทธสีมาวัดมุงเมือง อำเภอเมืองเชียงราย จังหวัดเชียงราย โดยมีพระครูพุทธิสารเวที (แฮด เทววังโส) เจ้าคณะจังหวัดในขณะนั้นเป็นพระอุปัชฌาย์ โดยได้รับฉายาว่า “ฐิตสํวโร” ครูบาคำหล้าเป็นพระที่มีปฏิปทาคล้ายกับครูบาศรีวิชัยมาก เช่น การไม่ฉันเนื้อ การถือฉันมื้อเดียวเป็นวัตร ชอบธุดงค์ และสร้างถาวรวัตถุทั้งศาสนสถาน และสาธารณสถาน ครูบาคำหล้า สังวโร เคยธุดงค์ข้ามไปในเขตเมืองเชียงตุง เมืองพะยาก เมืองเชียงรุ่ง เมืองเลน และเคยจำพรรษาที่เมืองผง(เมืองพง) สหภาพพม่า เป็นเวลา 3 ปี ท่านได้สร้างถาวรวัตถุมากมายในเขตจังหวัดเชียงราย จังหวัดพะเยาและจังหวัดน่าน รวมแล้วไม่ต่ำกว่า 20 แห่ง ใน พ.ศ. 2496 ท่านได้รับนิมนต์จากพระพิมลธรรม (อาสภมหาเถระ) วัดมหาธาตุ ให้ไปศึกษาวิปัสสนากรรมฐาน ณ วัดมหาธาตุ กรุงเทพฯ เป็นเวลา 3 เดือน
ศาสนสถานที่ครูบาคำหล้า สํวโร สร้างนั้น ผู้ออกแบบและร่วมสร้าง ได้แก่ ครูบาอินถา สุทนฺโต ซึ่งเป็นสหธรรมมิกของครูบาคำหล้า ศาสนสถานที่สำคัญที่ครูบาคำหล้าได้บูรณะซ่อมแซม ได้แก่ 
สาธารณสมบัติที่สำคัญที่ครูบาคำหล้า สํวโร สร้างคือ สะพานข้ามแม่น้ำพุง ตำบลป่าแงะ อำเภอป่าแดด จังหวัดเชียงราย เป็นต้น
ครูบาคำหล้า สังวโร ท่านได้เลิกสร้างศาสนสถานโดยเข้าไปจำพรรษาในสำนักสงฆ์ห้วยขุนสวด บ้านแวนโค้ง ตำบลฝายกวาง อำเภอเชียงคำ จังหวัดพะเยา ซึ่งเป็นบริเวณป่าลึกห่างไกลจากการคมนาคมเพื่อบำเพ็ญเพียร ปลายปี พ.ศ. 2532 ครูบาคำหล้า สํวโร ได้ล้มป่วยด้วยโรคลำไส้อักเสบ เข้ารับการรักษาที่โรงพยาบาลเชียงคำ อำเภอเชียงคำ จังหวัดพะเยา และโรงพยาบาลเชียงรายประชานุเคราะห์ จังหวัดเชียงรายหลายครั้ง แต่อาการก็ไม่ทุเลาลง ท่านถึงแก่มรณภาพ ณ ตึกสงฆ์อาพาธ โรงพยาบาลเชียงรายประชานุเคราะห์ เมื่อวันที่ 8 มกราคม พ.ศ. 2533 ศพของครูบาคำหล้า ฌาปนกิจ ณ สำนักสงฆ์ห้วยขุนสวด บ้านแวนโค้ง ตำบลฝายกวาง อำเภอเชียงคำ จังหวัดพะเยา เมื่อวันที่ 28 มีนาคม พ.ศ. 2535
ครูบาคำหล้า สังวโร สำนักสงฆ์ห้วยขุนสวด จ.พะเยา
ครูบาคำหล้า สังวโร
หนังพาไป
หนังพาไป รายการสารคดีการเดินทางสู่เทศกาลหนังทั่วโลก ในรูปแบบที่นำเสนอการเดินทาง ของผู้กำกับหนังสั้นสองคน ออกเดินทางสู่เทศกาลหนังในประเทศต่างๆ ในลักษณะกึ่ง Reality ที่ให้ความบันเทิง ดูสนุก กระตุกต่อมคิด และเต็มไปด้วยข้อสังเกตรายทาง เพื่อสร้างแรงบันดาลใจ ให้ผู้ชมกล้าฝัน และทำมันให้สำเร็จ เหมือนกับหนังสั้นต้นทุน 200 บาท ที่กลายเป็นประตูบานใหญ่พาคนสองคนออกไปเผชิญชีวิตเรียนรู้โลก ผ่านระยะทางกว่า 33,422 ไมล์ การเดินทางเริ่มด้วยการนำหนังสั้นที่ถ่ายทำกัน ภายในหอพักของมหาวิทยาลัยเกษตรศาสตร์ วิทยาเขตบางเขน เรื่อง "กลางวันแสกๆ" เป็นงานชิ้นหนึ่งที่จะต้องทำส่งอาจารย์ ในรายวิชาการทำภาพยนตร์เบื้องต้น ไปประกวดในเทศกาลหนังสั้นตามที่ต่างๆ ทั่วโลก หรือภายหลังมีการเดินทางไปยังประเทศเพื่อนบ้านโดยที่ไม่เกี่ยวกับหนังสั้นด้วยเป็นบางครั้ง
อิรฟาน บัชดิม
อิรฟาน ฮาห์รายส์ บัชดิม หรือรู้จักกันในชื่อ อิรฟาน บัชดิม เกิดวันที่ 11 สิงหาคม ค.ศ. 1988 เป็นนักฟุตบอลชาวลูกครึ่งเนเธอร์แลนด์ และอินโดนีเซีย เล่นในตำแหน่งปีก หรือกองหน้า ปัจจุบันเล่นให้กับสโมสรฟุตบอลชลบุรี ในไทยพรีเมียร์ลีก บัชดิมเคยเป็นเด็กเยาวชนของสโมสรเอเอฟซีอาแจ็กซ์ และอูเทรสค์ เอฟซี สโมสรฟุตบอลชื่อดังของเนเธอร์แลนด์ ก่อนที่จะย้ายมาเล่นให้กับทีมในลีกอินโดนินีเซีย เปอซิมาร์ มาลัง ในปี ค.ศ. 2010 และในปัจจุบันบัชดิมก็เล่นฟุตบอลทีมชาติให้กับทีมชาติอินโดนีเซีย
เทศบาลตำบลบางเก่า
ท้องที่ตำบลบางเก่า สมัยอดีตขึ้นตรงกับอำเภอนายาง แขวงเมืองเพชรบุรี ต่อมาได้มีการย้ายที่ว่าการอำเภอไปอยู่ที่ตำบลหนองจอก แลเปลี่ยนชื่อเป็นอำเภอหนองจอกหนองจอก จังหวัดเพชรบุรี จนกระทั่งสงครามมหาเอเชียบูรพาสิ้นสุดลง จะได้มีการย้ายตัวที่ตั้งอำเภอหนองจอก ไปที่บ้านชะอ้าน บ้านชะอำและเปลี่ยนชื่อเป็นอำเภอชะอำ ท้องที่ตำบลบางเก่าในปัจจุบันอยู่ในพื้นที่ของอำเภอชะอำ แบ่งการปกครองเป็น 9 หมู่บ้าน
เทศบาลตำบลบางเก่า เมื่อเริ่มแรกได้รับจัดตั้งรูปแบบการปกครองส่วนท้องถิ่นเป็นองค์การบริหารส่วนตำบลบางเก่า เมื่อวันที่ 18 มีนาคม 2539 มีพื้นที่ทั้งหมด 15,031.25ไร่หรือประมาณ 24.05 ตารางกิโลเมตรครอบคลุมทั้งตำบล( 9 หมู่บ้าน) ประชากร 4,220 คน การประกอบอาชีพส่วนใหญ่ประกอบอาชีพประมง จัดเป็น องค์การบริหารส่วนตำบลขนาดเล็ก มีรายได้ประมาณ 17 ล้านบาท ต่อมาได้รับการยกฐานะจัดตั้งเป็นเทศบาลตำบลบางเก่า จังหวัดเพชรบุรี โดยมีผลเมื่อวันที่ ๓๑ สิงหาคม ๒๕๕๕
ตำบลบางเก่าเป็นตำบลติดชายฝั่งทะเลอ่าวไทยตอนในรูป ตัว ก หรือ อ่าวกรุงเทพ มีวัฒนธรรมและประวัติศาสตร์ที่น่าสนใจกล่าวคือ “ ตำบลบางเก่ารวมตัวกันเป็นชุมชนตั้งแต่สมัยกรุงศรีอยุธยาเป็นราชธานี เดิมชื่อบ้านสมอเกา เนื่องจากชาวบ้านที่อาศัยอยู่ในยุคนั้น ได้พบสมอเรือเก่าแก่ สันนิษฐานกันว่ามีเรือสำเภาของชาวต่างชาติ มาทำการค้ากับกรุงศรีอยุธยา เมื่อประสบลมพายุซึ่งชาวบ้านในสมัยนั้น เรียกว่า ลมสลาตัน ทำให้เรือสำเภาถูกลมสลาตันพัดพาอย่างแรงจนต้องทอดสมอ เพื่อไม่ให้เรือนั้นไหลไปตามลม แต่ไม่สามารถจะหยุดการกระทำของแรงลมสลาตันดังกล่าวได้ ลมได้พัดพาเรือไปตามกระแสลม สมอที่ทอดไว้ได้เกาพื้นทะเลไปเรื่อยๆ (คำว่า เกา เป็นลักษณะของสมอที่ทอดแล้ว ไม่สามารถทำให้เรือหยุดอยู่กับที่ได้ จึง เกา หรือ ครูด พื้นทะเลไปตาม
กระแสลม) จนกระทั่งไปติดอยู่ที่หมู่บ้านแห่งหนึ่ง ชาวบ้านจึงได้เรียกชื่อตำบลว่า สมอเกา และกร่อนคำกันมาเป็น สมอเก่า และเป็น บางเก่า ในที่สุด”
ตำบลบางเก่าเป็นสถานที่หนึ่ง ที่กองทัพของสมเด็จพระนเรศวรมหาราช ได้ยกทัพผ่าน ภายหลังกลับจากการไปปราบเมืองขึ้นที่แข็งข้อ ต่อกรุงศรีอยุธยานั่นคือ เมืองทวายและเมืองตะนาวศรี (ปัจจุบันอยู่ในประเทศพม่า) ครั้นเสด็จกรีฑาทัพกลับ ได้ผ่านตำบลบางเก่า ซึ่งมีบ่อน้ำขนาดใหญ่ จึงหยุดทัพให้ไพร่พลทหารได้ชะล้างอานม้า ดาบ อาวุะยุทโธปกรณ์ต่าง ๆ ซึ่งเหตุการณ์นี้จึงเป็นที่มาของคำว่า“ชะล้างอานม้า” ต่อมากร่อนคำเป็น ชะอาน ซึ่งบ้านเมืองนี้ได้เรียกว่าเมือง ชะอานมาระยะหนึ่ง กระทั่งกร่อนเป็นคำว่า ชะอำ จนถึงทุกวันนี้ สำหรับชายหาดทะเลบางเก่า ได้มีการขนานนามเรียกอีกชื่อหนึ่งว่าหาดองค์นเรศวร โดยมีชื่อชายฝั่งทะเลว่า "ชายฝั่งทะเลสมเด็จพระนเรศวรมหาราช"
ระยะห่างจากที่ว่าการอำเภอชะอำ ประมาณ 10 กิโลเมตร
ปลาฉลามหางยาวหน้าหนู
ปลาฉลามหางยาวหน้าหนู หรือ ปลาฉลามหางยาวตาโต (; ) ปลากระดูกอ่อนจำพวกปลาฉลามชนิดหนึ่ง จัดอยู่ในวงศ์ปลาฉลามหางยาว (Alopiidae)
โดยคำว่า "superciliosus" ที่ใช้เป็นชื่อวิทยาศาสตร์นั้น มาจากภาษาละตินคำว่า "super" หมายถึง "เหนือ" และ "ciliosus" หมายถึง "คิ้ว" อันหมายถึง ร่องที่อยู่เหนือดวงตา
ปลาฉลามหางยาวตาโต มีรูปร่างลักษณะเหมือนกับปลาฉลามหางยาวชนิดอื่นทั่วไป มีร่างกายสีเทาออกม่วงกลมกลืนไปกับสีของสภาพแวดล้อม มีดวงตากลมโตรูปลูกแพร์ขนาดใหญ่กว่าปลาฉลามหางยาวชนิดอื่น โดยมีเส้นผ่าศูนย์กลางถึง 10 เซนติเมตร นับว่าเป็นขนาดของตาของสัตว์โลกที่ใหญ่ที่สุดที่ไม่ใช่สัตว์จำพวกนก สันนิษฐานว่ามีไว้เพื่อปรับตัวให้เข้ากับสภาพของทะเลลึกที่มืดมิดที่มีปริมาณแสงน้อย นอกจากนี้แล้วยังสามารถที่ปรับอุณหภูมิในร่างกายให้อุ่นกว่าอุณหภูมิของน้ำที่อาศัยอยู่ โดยจะมีอุณหภูมิร่างกายอยู่ที่ 2-4 องศาเซลเซียส
ปลาฉลามหางยาวตาโต จัดเป็นปลาฉลามกินเนื้อที่มีขนาดใหญ่ชนิดหนึ่ง ขนาดเมื่อโตเต็มที่มีขนาดเฉลี่ยประมาณ 4.6 เมตร หรือเล็กกว่านี้ พบใหญ่ที่สุด 4.8 เมตร น้ำหนักประมาณ 360 กิโลกรัม
ปลาฉลามหางยาวตาโต อาศัยอยู่ในมหาสมุทรที่มีความลึกกว่า 500 เมตร น้ำมีอุณหภูมิเย็น พบได้ในหลายพื้นที่ทั่วโลก แต่จะพบได้บ่อยที่มหาสมุทรแอตแลนติก รวมถึงบางส่วนในมหาสมุทรแปซิฟิกและมหาสมุทรอินเดียด้วย
เป็นปลาที่มีความปราดเปรียวว่องไว ตื่นตัวอยู่ตลอดเวลา ล่าปลาขนาดเล็กและสัตว์น้ำต่าง ๆ กินเป็นอาหาร โดยใช้ครีบหางท่อนบนที่ยาวใหญ่นั้นตีไล่เหยื่อ เข้าสู่วัยเจริญพันธุ์เมื่ออายุได้ 12-13 ปีในตัวเมีย และ 9-10 ปีในตัวผู้ ลูกปลาเกิดใหม่มีความยาว 70-106 เซนติเมตร โดยเกิดเป็นตัวจากไข่ในช่องท้องของปลาตัวแม่
เป็นปลาฉลามอีกชนิดหนึ่งที่ถูกจับและใช้ประโยชน์ในทางการประมง และก็ถูกจัดให้เป็นหนึ่งใน 10 ชนิดของปลาฉลามที่ถูกคุกคามจนใกล้สูญพันธุ์ทั่วโลก
กฤษดา วงษ์แก้ว
กฤษดา วงษ์แก้ว เกิดวันที่ 29 เมษายน พ.ศ. 2531 เป็นกองกลางฟุตซอลชาวไทย และปัจจุบันเป็นสมาชิกของฟุตซอลทีมชาติไทย ผู้มีผลงานโดดเด่นจากการมีส่วนช่วยให้ทีมชาติไทยเข้าสู่รอบสองในฟุตซอลชิงแชมป์โลก 2012 ได้เป็นครั้งแรกในประวัติศาสตร์
วันที่ 21 ตุลาคม พ.ศ. 2555 กฤษดาเป็นหนึ่งในผู้ทำประตูให้แก่ทีมชาติไทยในนัดอุ่นเครื่องก่อนการแข่งขันฟุตซอลชิงแชมป์โลก 2012 เมื่อครั้งที่พบกับทีมชาติอียิปต์ ที่อาคารกีฬาเวสน์ 2 วันที่ 7 พฤศจิกายน กฤษดาในฐานะเพลย์เมกเกอร์หลักไม่ได้ลงแข่งเมื่อครั้งที่พบกับทีมชาติปารากวัยในการแข่งขันฟุตซอลชิงแชมป์โลก 2012 ที่อินดอร์สเตเดี้ยม หัวหมาก เนื่องด้วยติดโทษแบน อย่างไรก็ตาม ในวันที่ 11 พฤศจิกายน กฤษดาเป็นคนเดียวที่สามารถทำประตูให้แก่ทีมชาติไทย เมื่อครั้งที่พบกับทีมชาติสเปน ในรอบ 16 ทีมสุดท้าย ที่อาคารนิมิบุตร
วันที่ 6 กุมภาพันธ์ พ.ศ. 2556 กฤษดาทำหน้าที่เป็นเป็นกัปตันทีมชลบุรี บลูเวฟ เข้าแข่งขันไทยแลนด์ฟุตซอลลีก 2012-2013 ณ โรงเรียนชลกันยานุกูล ที่ซึ่งทีมของเขาเป็นฝ่ายชนะทีมนนทบุรีที่ 5-0 รวมถึงวันที่ 13 กุมภาพันธ์ กฤษดาได้มีส่วนช่วยให้ทีมชลบุรี บลูเวฟ ชนะทีมสมุทรสงครามที่คะแนน 8-2 ในรายการเดียวกันนี้
ทัศนีย์ ชลหวรรณ
= ประวัติ =
ทัศนีย์ ชลหวรรณ หรือ (ปุ๊ก) เกิดเมื่อวันที่ 26 กันยายน พ.ศ. 2510 เป็นนักแสดงชาวไทย
เธอดังจากละครคณะกันตนา เรื่อง ผมอาถรรพ์ เธอเล่นเป็น นุดี ในเรื่อง เมียหลวง เวอร์ชัน แซม อภิรดี ปรียานุช= ผลงานเพลง =
"ชุด หยก (พ.ศ. 2534)= อ้างอิง =
:สถานีโทรทัศน์กองทัพบก ช่อง 7
:สถานีโทรทัศน์ ไทยทีวีสีช่อง 3
:สถานีโทรทัศน์ไทย ช่อง 5 ท.ท.บ. 5
:รายชื่อเพลงในอัลบั้ม ของ ทัศนีย์ ชลหวรรณ
ศิตา เมธาวี
ศิตา เมธาวี หรือ จ๋อม เกิดเมื่อวันที่ 22 ธันวาคม พ.ศ. 2515 เป็นนักแสดงชาวไทย
สมนภา เกษมสุวรรณ
สมนภา เกษมสุวรรณ หรือ แอน เป็นนักแสดงชาวไทย
เสาวลักษณ์ ศรีอรัญญ์
เสาวลักษณ์ ศรีอรัญญ์ (ปุ๋ย) เกิดเมื่อวันที่ 16 มิถุนายน 2515 เริ่มจากได้รับตำแหน่ง มิสทีนไทยแลนด์ คนแรก ในปี 2532 หลังจากนั้นได้เข้าสู่วงการภาพยนตร์ในปี พ.ศ. 2532 โดยแสดงเรื่อง "ขอชื่อ สุธี สามสี่ชาติ" คู่กับ วรุฒ วรธรรม ต่อมาจึงหันมาเล่นละครทางช่อง 7 โดยรับบทเป็นนางเอกคู่กับศตวรรษ ดุลยวิจิตร เรื่อง "ขมิ้นกับปูน" ของค่ายกันตนา และละครจักรๆ วงศ์ๆ เรื่อง "ดิน น้ำ ลม ไฟ" คู่กับพร้อมพงษ์ นพฤทธิ์ หลังจากนั้นจึงรับนางรองและนางร้าย ปัจจุบันมีธุรกิจของตัวเอง ชื่อ "บุหงาบาหลี" บริการนวดตัวนวดเท้า
ซานมิเกลเดตูกูมัน
ซานมิเกลเดตูกูมัน ( หรือมักเรียกสั้น ๆ ว่า Tucumán) เป็นเมืองหลวงของรัฐตูกูมัน ประเทศอาร์เจนตินา ตั้งอยู่ตอนเหนือของกรุงบัวโนสไอเรส 1,311 กม. (815 ไมล์) เป็นเมืองใหญ่เป็นอันดับ 5 ของประเทศ รองจากบัวโนสไอเรส, กอร์โดบา, โรซาริโอ และเมนโดซา และเป็นเมืองสำคัญทางตอนเหนือของอาร์เจนตินา ก่อตั้งเมื่อปี ค.ศ. 1565 ย้ายที่ตั้งปัจจุบันในปี ค.ศ. 1685 เป็นส่วนหนึ่งของอาณาจักรลาปลาตาใน ค.ศ. 1776 มีการประกาศเอกราชของประเทศอาร์เจนตินาขึ้นที่เมืองนี้ในการประชุมใหญ่ของสาธารณรัฐเมื่อ ค.ศ. 1816
ซานจอร์โจอาเกรมาโน
ซานจอร์โจอาเกรมาโน () เป็นเมืองที่พักอาศัยและเป็นเทศบาลในจังหวัดนาโปลี ในแคว้นกัมปาเนีย ประเทศอิตาลี ตั้งอยู่บริเวณตีนเขาของภูเขาไฟวิสุเวียส ทางตะวันตกของภูเขาไฟ ตั้งอยู่ห่างจากเมืองเนเปิลส์ไปทางทิศตะวันออกเฉียงใต้ราว 6 กม. มีการตั้งรกรากที่เมืองแห่งนี้ในศตวรรษที่ 10 และ 11 หลังจากนั้นเมืองได้รับผลกระทบพอสมควรจากการระเบิดของภูเขาไฟวิสุเวียส
ปาร์ดูบีตเซ
ปาร์ดูบีตเซ (; ) เป็นเมืองหลวงของเขตปาร์ดูบีตเซในประเทศเช็กเกีย ตั้งอยู่บนฝั่งแม่น้ำเอลเบอ ห่างจากกรุงปรากไปทางทิศตะวันออก 96 กม. ปารืดูบีตเซมีย่านเมืองเก่า มีร้านอาหารจำนวนมากที่เปิดจนถึงค่ำ มีหอคอยเก่า ด้านอุตสาหกรรม มีโรงงานสังเคราะห์ โรงกลั่นน้ำมัน โรงงานเครื่องจักรหนัก และโรงงานผลิตอุปกรณ์อีเล็กทรอนิกส์
ราดอม
ราดอม () เป็นเมืองตั้งอยู่ตอนกลางของประเทศโปแลนด์ มีประชากร 223,397 คน (31 ธันวาคม ค.ศ. 2009) ตั้งอยู่ทางตอนใต้ของกรุงวอร์ซอ 100 กม. มีการกล่าวถึงเมืองครั้งแรกราว คริสต์ศตวรรษที่ 12 ได้รับสถานภาพเป็นเมืองในคริสต์ศตวรรษที่ 14 ตกเป็นของออสเตรียใน ค.ศ. 1795 และอยู่ใต้การดูแลของรัฐแกรนด์ดัชชีวอร์ซอระหว่าง ค.ศ. 1807-1815 จนกลับมาเป็นของโปแลนด์ใน ค.ศ. 1918
วอคีกัน (รัฐอิลลินอยส์)
วอคีกัน () เป็นเมืองและเคาน์ตีซีตของเลกเคาน์ตี รัฐอิลลินอยส์ สหรัฐอเมริกา จากการสำรวจประชากรในปี ค.ศ. 2010 เมืองมีประชากร 89,078 คน เป็นเมืองใหญ่เป็นอันดับ 9 ของรัฐอิลลินอยส์ และใหญ่เป็นอันดับ 5 ของเมืองฝั่งตะวันตกของทะเลสาบมิชิแกน นักสำรวจชาวฝรั่งเศสเดินทางมาถึงในคริสต์ศตวรรษที่ 18 พบว่ามีชาวอินเดียนพื้นเมืองอาศัยอยู่ ตั้งขึ้นเป็นเมืองเมื่อ ค.ศ. 1849
ร้อยเล่ห์เสน่ห์ลวง
ร้อยเล่ห์เสน่ห์ลวง เป็นละครโทรทัศน์ไทยเดิมชื่อเรื่องนางฟ้าซาตาน เป็นบทประพันธ์ของ บุษยมาส เขียนบทโทรทัศน์โดย สิริกร ผลิตโดย บริษัท ดาราวิดีโอ จำกัด กำกับการแสดงโดย ธนะสิทธิ์ อริยสินวีรกุล นำแสดงโดย ศุกลวัฒน์ คณารศ , ดาวิกา โฮร์เน่ออกอากาศทางสถานีโทรทัศน์สีกองทัพบกช่อง 7 ออกอากาศ 15 กุมภาพันธ์ 2556 - 24 มีนาคม 2556 รีรัน เริ่ม 4 พฤศจิกายน 2558
ความมั่งคั่งของประชาชาติ
การสอบสวนธรรมชาติและสาเหตุแห่งความมั่งคั่งของประชาชาติ () หรือมักเรียกชื่อเรื่องสั้นว่า ความมั่งคั่งของประชาชาติ () เป็นวรรณกรรมชิ้นเอกของนักเศรษฐศาสตร์และนักจริยปรัชญาชาวสกอต อดัม สมิธ พิมพ์ครั้งแรกใน ค.ศ. 1776 หนังสือเล่มนี้เป็นหนังสือเล่มแรก ๆ ที่รวบรวมการพรรณนาว่าความมั่งคั่งของชาติสร้างขึ้นจากอะไร และปัจจุบันเป็นงานพื้นฐานของเศรษฐศาสตร์คลาสสิก หนังสือเล่มนี้กล่าวถึงหัวเรื่องกว้าง ๆ อย่างการแบ่งงานกันทำ ผลิตภาพและตลาดเสรี ผ่านการสะท้อนต่อเศรษฐกิจในยุคเริ่มต้นการปฏิวัติอุตสาหกรรม
กองทัพอากาศจอร์เจีย
กองทัพอากาศจอร์เจีย (, "sak’art’velos sahaero dzalebi") เป็นกองทัพอากาศของกองทัพจอร์เจีย ก่อตั้งขึ้นในปี 1992 จนกระทั่งในปี 2010 กองทัพอากาศได้ถูกรวมเข้ากับกองทัพบกจอร์เจีย ในเดือนกันยายน 2009 กองทัพอากาศจอร์เจียมีกำลังทหารและพลเรือนอยู่ 2,971 นาย
สาวสยอง
สาวสยอง () เป็นภาพยนตร์แนวสยองขวัญ-ดราม่า กำกับโดย ไบรอัน เดอ พัลมา ในปี 1976 ซึ่งก่อนจะนำมาทำภาพยนตร์ แครี่เคยเป็นนวนิยายที่แต่งโดยสตีเฟน คิง โดยบท แครี่ ไวต์ แสดงโดย ซิสซี สเปเซก ซึ่งทำให้เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม
เรื่องราวของแครี่ ไวท์ (ซิสซี สเปเซก) หญิงสาวที่อ่อนแอ เธอถูกเลี้ยงดูโดยแม่ที่คลั่งศาสนา (ไพเพอร์ ลอว์รี) และมักถูกเพื่อนๆ รุมแกล้งเสมอ แต่เธอมีพลังจิต ดังนั้นตอนเธอโกรธมากๆ พลังของเธอก็จะสำแดงเดชออกมา และแล้วพอมาถึงในคืนงานพรอม เพื่อนๆ ได้รวมหัวกันแกล้งเธอครั้งยิ่งใหญ่ เธอโกรธแล้วความสยองก็บังเกิด
กองทัพอากาศแอลเบเนีย
กองทัพอากาศแอลเบเนีย () เป็นส่วนหนึ่งของกองทัพแอลเบเนียที่ดูแลปฏิบัติการทางทหารที่ใช้อากาศยานในแอลเบเนียโดยขณะนี้ได้ดำเนินการภายใต้ของกองบัญชาการกำลังผสมแอลเบเนีย และถูกจัดกลุ่มใหม่ในกองพลน้อยอากาศแอลเบเนีย กองบัญชาการอยู่ที่ติรานา และเป็นสถานที่ดำเนินงานฐานทัพอากาศสองแห่ง คือ Kuçova Air Base และ ฐานทัพอากาศติรานา
จักรพรรดินีจางหฺวาย
จักรพรรดินีจางหฺวาย () หรือ พันฮูหยิน (潘夫人) (ค.ศ. 968-ค.ศ. 989) เป็นธิดาของพัน เหม่ย์ (潘美) ขุนศึกราชวงศ์ซ่ง และสมรสกับองค์ชายเจ้า เหิง (趙恆) ได้รับพระนามว่า "จู่กั๋วฮูหยิน" (莒国夫人) แต่สิ้นพระชนม์ไปก่อนที่พระสวามีจะครองราชย์เป็นจักรพรรดิซ่งเจินจงในปี ค.ศ. 997 พระนางได้รับการสถาปนาเป็นจักรพรรดินีในภายหลัง
กองทัพอากาศกองทัพปลดปล่อยประชาชน
กองทัพอากาศกองทัพปลดปล่อยประชาชน (, ) เป็นส่วนหนึ่งของกองทัพปลดปล่อยประชาชนที่ดูแลปฏิบัติการทางทหารที่ใช้อากาศยานในจีน ในปี 2010 กองทัพนี้ได้มีกำลังรบประมาณ 330,000 นายและเครื่องบินที่เพิ่มอีก 2,500 ลำ ซึ่งเป็นเครื่องบินรบ 1,617 ลำ กองทัพปลดปล่อยประชาชนทางอากาศจีนเป็นกองทัพอากาศที่ใหญ่ที่สุดในทวีปเอเชีย และใหญ่ที่สุดในโลกอันดับที่ 3 รองจากกองทัพอากาศสหรัฐอเมริกา และกองทัพอากาศรัสเซีย ซึ่งยังไม่รวมกองทัพเรือกองทัพปลดปล่อยประชาชนซึ่งมี 26,000 นายและเครื่องบิน 570 ลำ (เป็นเครื่องบินรบ 290 ลำ)
j 10 ,su 35